title: Kolmasulottuvuus.fi

text: Kolmasulottuvuus.fi tuo myös kansalaisjärjestöjen ja -aktiivien maailmanlaajuista työtä näkyväksi ja on julkaisupaikka kehitysyhteistyöntekijöiden videoblogeille sekä dokumentti- ja media-alan opiskelijoiden kuvauksille maailmasta. Vastaava tuottaja on Iikka Vehkalahti, ja mediatuottaja Seppo Rokka.


title: Janus Metz Pedersen

text: Janus Metz Pedersen on tanskalainen, sittemmin eteläafrikkalainen dokumenttielokuvaohjaaja. Pedersenin Afganistanissa sotivista tanskalaisnuorista kertova elokuva Armadillo on osa Yleisradion Dokumenttiprojektin kolmasulottuvuus.fi-ohjelmistoa.


title: Anja Al-Erhayem

text: Anja Al-Erhayem on tanskalainen elokuvaohjaaja. Hänen dokumenttielokuvansa Nainen Afganistanista (Enemies of Happiness) on osa Yleisradion Dokumenttiprojektin kolmasulottuvuus.fi-ohjelmistoa.


title: Pocahontas (täsmennyssivu)

text: Pocahontas voi tarkoittaa esimerkiksi:


title: Biləsuvarin piirikunta

text: Biləsuvarin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1358 neliökilometriä. Asukkaita on 88 900 henkeä (vuonna 2010).


title: Biləsuvarin piirikunta

text: Biləsuvarin piiri sijaitsee Azerbaidžanin kaakkoisosan tasankoseudulla. Se rajoittuu pohjoisessa İmişlin, Saatlın ja Sabirabadin piireihin, idässä Salyanin ja Neftçalan piireihin, etelässä Cəlilabadin piiriin ja lännessä Iraniin.


title: Biləsuvarin piirikunta

text: Piirin keskus on Biləsuvarin kaupunki (vuoteen 1991 saakka "Puškino"), josta on 182 kilometriä maan pääkaupunkiin Bakuun. Kuntia on yhteensä 26, taajamia 11 ja kyliä 25. Kaupunkiväestön osuus on 22,8 % (vuonna 2010). Vuoden 1999 väestönlaskennan mukaan 99,9 % asukkaista on azereja.


title: Biləsuvarin piirikunta

text: Piirin kautta kulkee Bakun ja Astaran välinen M3-valtatie. Seudun pääelinkeino on maatalous, joka on erikoistunut puuvillan ja viljan viljelyyn sekä karjanhoitoon.


title: Biləsuvarin piirikunta

text: Historiallisiin nähtävyyksiin kuuluvat Şəhriyarin ja Ağdamin linnoitukset sekä muinaiset asuinpaikat ja kurgaanit.


title: Biləsuvarin piirikunta

text: Paikallislehtenä ilmestyy "Məhsul" (”Sato”).


title: Cerezo Osaka

text: Cerezo Osaka () on jalkapalloseura Osakan kaupungista Japanista. Joukkue pelaa J. Leaguen 1. divisioonassa, maan korkeimmalla sarjatasolla.


title: Cerezo Osaka

text: Se on voittanut Japanin mestaruuden neljästi ja Keisarin cupin kolmesti. Liseäksi seura on voittanut Japanin liigacupin kaikkiaan kolme kertaa. Cerezo Osaka pelaa kotiottelunsa Nagai-stadionilla.


title: Paslikka

text: Paslikka (myös "baschlik") on suippo huppupäähine, jossa on kaulan ympärille kiedottavat korvakkeet. Paslikat olivat muodissa Venäjällä 1830–1840. Myös Suomessa naiset ovat käyttäneet sitä. Vuosina 1862–1917 se oli univormun osana Venäjän asevoimissa.


title: OBD-II PIDs

text: P-koodit, tai OBD-II PIDit "Parameter IDs", ovat koodeja joita hyväksikäyttäen diagnostiikkavälineet hakevat ajoneuvotietokoneen tallentamia tietoja OBD-mittauksessa.


title: Mark Stuart

text: Mark Stuart voi tarkoittaa seuraavia henkilöitä:


title: Partit Occitan

text: Partit Occitan on ranskalainen Oksitanian alueen suurempaa autonomiaa ajava poliittinen puolue. Muihin puolueen ajamiin asioihin kuuluu muun muassa ydinvoiman vastustus. Puolue muodostui vuonna 1987 Toulousessa useamman oksitanialaisen liikkeen liittona. Perustamisvuodesta lähtien se on osallistunut kunnallis-, alue-, EU- ja parlamenttivaaleihin. Vuoden 1997 parlamenttivaaleissa puolueen menestynein edustaja sai 1,8& äänistä. Puolueella on muutamia kunnanvaltuutettuja ja viisi edustajaa neljässä alueneuvostossa (1 Akvitaniassa, 1 Auvergnessa, 1 Midi-Pyrénéessä ja 2 Provence-Alpes-Côte d'Azurissa). Puolue on Euroopan vapaan allianssin sekä Régions et Peuples Solidairesin jäsen ja sen äänenkantaja on "Occitània".


Koripallon alle 19-vuotiaiden maailmanmestaruuskilpailut on FIBA:n järjestämä koripallon mestaruusturnaus.


title: Koripallon alle 19-vuotiaiden maailmanmestaruuskilpailut

text: Ensimmäisen kerran turnaus järjestettiin vuonna 1979, jolloin kisojen mestaruuden voitti Yhdysvallat. Turnaus järjestettiin vuoteen 2007 asti neljän vuoden välein, jonka jälkeen kilpailut on pidetty kahden vuoden välein.


title: Alexander Hurd

text: Alexander Brengle Hurd (21. heinäkuuta 1910 Montréal – 28. toukokuuta 1982 Tampa, Yhdysvallat) oli kanadalainen pikaluistelija ja olympiamitalisti.


title: Alexander Hurd

text: Hurd ylsi hopealle 1 500 metrillä ja pronssille 500 metrillä Lake Placidin talviolympialaisissa 1932. Lisäksi hän sijoittui 10 000 metrillä seitsemänneksi ja karsiutui loppukilpailusta 5 000 metrillä.


title: Ragnhild Nyholm

text: Ragnhild Elisabet Nyholm (myöh. taiteilijanimi Lizalotta R. Valesca; 7. lokakuuta 1902 Suomi – 9. lokakuuta 1994 New York, Yhdysvallat) oli suomalainen missi. Häntä on pidetty ensimmäisenä Miss Suomena, vaikka kilpailusta, jonka hänen sanotaan voittaneen Pärnun Reval-kylpylässä vuonna 1931 (joissain lähteissä 1930), ei ole virallisia tietoja. Hän muutti nuorena Yhdysvaltoihin, jossa hän avioitui ja sai lapsia. Hän toimi mallina ja näyttelijänä taiteilijanimellä Lizalotta Valesca. Hän myös esitelmöi kauneudenhoidosta, josta aiheesta hän kirjoitti kirjan nimeltä "More Than Beauty". Valescalla oli aivan pieni rooli vuonna 1955 valmistuneessa tieteiselokuvassa "Tuntematon maailma", jossa hän lausuu yhden repliikin suomeksi. Hän myös vieraili eräissä amerikkalaisissa talkshow-ohjelmissa 1960-luvulla. Hän asui vanhoilla päivillään New Yorkissa Manhattanilla.


title: Bryan Fletcher

text: Bryan Fletcher (s. 27. kesäkuuta 1986 Steamboat Springs) on yhdysvaltalainen uransa lopettanut yhdistetyn hiihtäjä. Hän edusti seuratasolla Steamboat Springs Winter Sports Clubia.


title: Bryan Fletcher

text: Fletcher on kilpaillut maailmancupissa vuodesta 2009 lähtien. Hän on saavuttanut yhden osakilpailuvoiton Holmenkollenilla maaliskuussa 2012, joka on myös hänen toistaiseksi ainoa palkintosijansa.


title: Bryan Fletcher

text: Fletcher osallistui MM-kilpailuihin ensimmäistä kertaa vuonna 2007. Hän oli tuolloin sprintissä 40. ja oli mukana myös maansa viestissä yhdeksänneksi sijoittuneessa joukkueessa. Oslon MM-kisoissa 2011 Fletcher sijoittui normaalimäen kilpailussa 22:nneksi ja hiihti toisen osuuden normaalimäen viestissä, jossa USA oli neljäs. Val di Fiemmen MM-kilpailuissa 2013 hän oli normaalimäen Gundersen-kilpailussa 14:s. Normaalimäen joukkuekilpailusta Fletcher voitti pronssia yhdessä Yhdysvaltojen joukkueen kanssa. Sotšin olympialaisissa 2014 hän oli suurmäen Gundersen-kilpailussa 22:s, normaalimäen vastaavassa 26:s ja joukkuekilpailussa kuudes. Falunin MM-kilpailuissa 2015 hän sijoittui suurmäen Gundersen-kilpailussa viidenneksi. Lahden MM-kilpailuissa 2017 hän oli normaalimäen Gundersen-kilpailussa neljästoista.


title: Bryan Fletcher

text: Fletcher lopetti urheilu-uransa keväällä 2018.


title: Frank Stack

text: Frank Stack (1. tammikuuta 1906 Winnipeg – 5. tammikuuta 1987 Winnipeg) oli kanadalainen pikaluistelija ja olympiamitalisti.


title: Frank Stack

text: Stack osallistui urheilu-urallaan kolmiin talviolympiakisoihin. Lake Placidissa 1932 hän ylsi pronssille 10 000 metrillä, oli 500 ja 1 500 metrillä neljäs ja 5 000 metrillä seitsemäs. Seuraaviin, Garmisch-Partenkirchenin kisoihin Stack ei rahoitusvaikeuksien vuoksi osallistunut. Toisen maailmansodan jälkeen Stack kilpaili Sankt Moritzissa 1948 ollen 500 metrillä kuudes ja 1 500 metrillä 27:s. Oslossa 1952 hän oli 500 metrillä 12:s.


title: Elämän ja kuoleman virta

text: Elämän ja kuoleman virta () on Philip José Farmerin vuonna 1971 ilmestynyt tieteisromaani, ensimmäinen osa "Jokimaailma"-sarjaa. Teos sai Hugo-palkinnon vuonna 1972.


title: Stanislav Volžentsev

text: Stanislav Volžentsev (s. 28. lokakuuta 1985 Orsk) on venäläinen hiihtäjä.


title: Stanislav Volžentsev

text: Volžentsev saavutti alle 23-vuotiaiden MM-kilpailuissa hopeaa 30 kilometrin yhdistelmäkilpailussa Tarvisiossa 2007. Hän sijoittui 15 kilometrin perinteisen hiihtotavan kilpailussa neljänneksi Oslon MM-kisoissa 2011 ja yhdistelmäkilpailussa 13:nneksi Falunin MM-kilpailuissa 2015.


title: Stanislav Volžentsev

text: Volžentsev on kilpaillut maailmancupissa vuodesta 2008 lähtien. Hänen paras sijoituksensa yksittäisessä maailmancupin osakilpailussa on neljäs tila Otepään 15 kilometrin perinteisen hiihtotavan kilpailusta tammikuulta 2012 ja Rybinskin yhdistelmäkilpailusta tammikuulta 2015. Tour de Skihin kuuluneessa Lenzerheiden 15 kilometrin perinteisen hiihtotavan yhteislähtökilpailussa hän oli kolmas tammikuulla 2014.


title: Simonkylän koulu (Vantaa)

text: Simonkylän koulu on Vantaan Tikkurilan suuralueen Simonkylän kaupunginosassa toimiva peruskoulu (luokka-asteet 5–9). Oppilaita on noin 680 ja opettajia yli 50 (lukuvuosi 2016–2017). Yleisopetuksen luokkien lisäksi koulussa toimii valmistavan opetuksen ryhmä sekä joustavan perusopetuksen Jopo-luokka.


title: Simonkylän koulu (Vantaa)

text: Koulurakennus valmistui vuonna 1969. Koulun laajennus- ja saneeraushanke valmistui vuonna 2005.


title: Simonkylän koulu (Vantaa)

text: Aiemmin koulussa toimi myös lukio. Lukio siirtyi Tikkurilan lukion uusiin tiloihin 2000-luvun alkupuolella.


title: Edward Murphy

text: Edward S. "Eddie" Murphy (1. helmikuuta 1905 La Crosse, Wisconsin – 20. syyskuuta 1973 Bellwood, Illinois) oli yhdysvaltalainen pikaluistelija ja olympiamitalisti.


title: Edward Murphy

text: Murphy saavutti olympiahopeaa Lake Placidin talviolympialaisissa 1932 5 000 metriltä. Neljä vuotta aikaisemmin Sankt Moritzissa hän sijoittui 1 500 metrillä viidenneksi, 500 metrillä kymmenenneksi ja 5 000 metrillä 14:nneksi.


title: Ratsastus kesäolympialaisissa 1952 – kenttäratsastuksen joukkuekilpailu

text: Helsingin olympiakisojen kenttäratsastuksen joukkuekilpailuun osallistui 19 joukkuetta. Kilpailu käytiin 30. heinäkuuta - 2. elokuuta henkilökohtaisen kilpailun yhteydessä. Joukkueen tulos saatiin laskemalla yhteen kolmen jäsenen pistemäärä. Vain kuusi joukkuetta sai kaikki kolme ratsukkoaan maaliin saakka.


title: The Beginning of Times

text: The Beginning of Times on Amorphis-yhtyeen kymmenes studioalbumi, joka julkaistiin toukokuun loppuvaiheilla 2011. Sitä ennen huhtikuussa julkaistiin single "You I Need". Albumi sisältää yhteensä 12 kappaletta. Albumin digipak-painoksella on mukana bonuskappale "Heart's Song". Tiedotteen mukaan "The Beginning of Times" on Amorphiksen uran haastavin luomus. Pekka Kainulaisen kirjoittamien sanoitusten aiheena on Väinämöinen.


title: The Beginning of Times

text: Albumin lauluraidat nauhoitettiin Marco Hietalan kanssa Hietalan omassa kotistudiossa Kuopiossa. Kuten kolme edellistä albumia, "The Beginning of Times" äänitettiin Sonic Pump -studioilla, ja sen miksasi Mikko Karmila. Levyllä esiintyvä naislaulaja on Netta Dahlberg. Kansitaiteen toteutti jälleen Travis Smith. Albumin kiertue jatkuu ainakin vuoteen 2012 saakka.


title: The Beginning of Times

text: Albumi debytoi Suomen virallisen listan sijalla yksi.


title: Kunnian sirpaleita

text: Kunnian sirpaleita () on Lois McMaster Bujoldin vuonna 1986 ilmestynyt tieteisromaani. Teos on ensimmäinen osa "Vorkosigan"-sarjaa. Kirjan on julkaissut suomeksi Myrskykustannus vuonna 2009.


title: Kunnian sirpaleita

text: "Tähtivaeltaja"-lehden arvostelijan Elli Lepän mukaan päähahmot ja monet juonenkäänteet ovat liian ihanteellisia realistisuuteen pyrkivään ympäristökuvaukseen nähden.


title: Johnny Boychuk

text: John Paul Boychuk (s. 19. tammikuuta 1984 Edmonton, Alberta, Kanada) on kanadalainen jääkiekkopuolustaja, joka pelaa NHL-joukkue New York Islandersissa. Hän on isokokoinen rightin puolustaja, jonka vahvuudet ovat laukauksessa ja taklaamisessa.


title: Johnny Boychuk

text: Boychuk pelasi kaudella 1999–2000 yhden ottelun WHL:ssä, Calgary Hitmenin joukkueessa, mutta tulokaskaudellaan 2000–2001 hän pelasi siellä 66 runkosarjaottelua tehoin 4+8=12.


title: Johnny Boychuk

text: Kausi 2001–2002 oli Boychukille läpimurto WHL:ssä ja hän teki 70 runkosarjaottelussa tehot 8+32=40. Colorado Avalanche varasi Boychukin toisella kierroksella 61. pelaajana . Kaudella 2002–2003 hänen WHL-seuransa vaihtui Hitmenistä Moose Jaw Warriorsiin. Boychuk teki tehoilla 13+35=48 WHL:n yhden kauden piste-ennätyksensä. Kaudella 2003–2004 hän oli Warriorsin tehokkain puolustaja tehoilla 13+20=33. Boychuk voitti tehoilla 1+9=10 koko joukkueen sisäisen pistepörssin kevään 2004 pudotuspeleissä.


title: Johnny Boychuk

text: Boychuk teki kolmivuotisen tulokassopimuksen Colorado Avalanchen kanssa jo maaliskuussa 2003, mutta hän siirtyi sen organisaatioon kaudeksi 2004–2005, jonka Boychuk pelasi AHL-joukkue Hershey Bearsin riveissä. Kauden 2005–2006 hän pelasi samaa liigaa Lowell Lock Monstersissa, jonka tehokkain puolustaja Boychuk oli tehoilla 6+26=32. Kolmannen AHL-kautensa hän pelasi Albany River Ratsissa. Boychuk oli kymmenellä osumallaan joukkueen eniten maaleja tehnyt puolustaja. Hän teki kesäkuussa 2007 vuoden mittaisen jatkosopimuksen Avalanchen kanssa.


title: Johnny Boychuk

text: Kausi 2007–2008 oli Boychukille jo neljäs Avalanchen organisaatiossa ja Lake Erie Monsters neljäs seura siellä. Hän teki kauden aikana NHL-debyyttinsä ja pelasi Avalanchessa neljä ottelua ilman tehopisteitä. Boychuk teki NHL-debyyttinsä 5. tammikuuta 2008 ottelussa New York Islandersia vastaan. Hän pelasi debyytissään vierasta pelipaikkaa oikeana laitahyökkääjänä ja sai jääaikaa 7.16 minuuttia. AHL:n puolella Boychuk oli kahdeksalla osumallaan Monstersin eniten maaleja tehnyt puolustaja.


title: Johnny Boychuk

text: Kesäkuussa 2008 Boychuk kaupattiin Boston Bruinsiin vaihdossa Matt Hendricksiin. Hän pelasi lähes koko kauden 2008–2009 farmijoukkue Providence Bruinsissa ja valittiin jo AHL:n runkosarjan avausviikon pelaajaksi. Boychuk teki todellisen läpimurtonsa AHL:ssä ja teki 78 runkosarjaottelussa tehot 20+45=65, joilla hän oli lligan tehokkain puolustaja sekä Providence Bruinsin toiseksi paras pistemies Martin St. Pierren jälkeen. ssakin pelannut Boychuk valittiin kauden päätteeksi AHL:n parhaaksi puolustajaksi palkiten Eddie Shore Awardilla ja hänet valittiin myös liigan ensimmäiseen tähdistökentälliseen. Kauden aikana Boychuk pelasi ainoastaan yhden NHL-ottelun 1. joulukuuta 2008 Tampa Bay Lightningia vastaan.


title: Johnny Boychuk

text: Heinäkuussa 2009 Boychuk teki yksivuotisen ja yksisuuntaisen 500 000 dollarin arvoisen jatkosopimuksen Bruinsin kanssa. Kausi 2009–2010 oli hänelle tulokaskausi NHL:ssä. Boychuk teki 51 runkosarjaottelussa tehot 5+10=15 ja 16 playoff-ottelussa tehot 3+5=8. AHL:n puolella hän pelasi kaksi ottelua tehden yhden maalin. Boychuk teki kesäkuussa 2010 kaksivuotisen jatkosopimuksen Bruinsin kanssa ja hän tienasi kaudella 2010–2011 1,875 miljoonaa dollaria. Boychuk voitti kyseisen kauden päätteeksi Stanley Cupin.


title: Johnny Boychuk

text: Boychuk pelasi alle 18-vuotiaiden MM-kilpailuissa vuonna 2002.


title: Liisi Beckmann

text: Liisi Beckmann (7. joulukuuta 1924 Kirvu – 9. elokuuta 2004 Orimattila) oli suomalainen taiteilija ja muotoilija, joka toimi Italiassa.


title: Liisi Beckmann

text: Liisi Meronen opiskeli taidetta Helsingissä. Hän muutti Italiaan 1950-luvulla ja työskenteli Rinascentellä Milanossa. Tunnetuin taiteilijan yhteistyö alan yritysten kanssa oli varmaankin Zanotta, jolle hän kotimaansa innoittamana suunnitteli polyuretaanivaahdosta valmistetun Karelia-tuolin 1966. Zanotta otti tuolin takaisin tuotantoonsa vuonna 2007. Hän teki yhteistyötä myös useiden muiden yhtiöiden, kuten Gabbianellin ja Driaden kanssa sekä suunnitteli lasitavaroita Vistosille. Elämänsä loppuvuodet hän vietti Suomessa, Orimattilassa.


title: Simonkylän koulu

text: Simonkylän koulu tarkoittaa seuraavia asioita:


title: Lionheart – liian kova kuolemaan

text: Lionheart – liian kova kuolemaan () on vuonna 1990 ensi-iltansa saanut yhdysvaltalainen toimintaelokuva. Elokuvan on ohjannut Sheldon Lettich, joka käsikirjoitti elokuvan yhdessä Jean-Claude Van Dammen kanssa. Pääosissa näyttelivät Jean-Claude Van Damme, Harrison Page, Deborah Rennard, Lisa Pelikan ja Brian Thompson. Taistelukohtausten koreografiasta vastasivat Van Dammen lisäksi Michel Qissi, Frank Dux ja Steve Ross.


title: Lionheart – liian kova kuolemaan

text: Suomen ensi-ilta oli 28. kesäkuuta 1991.


title: Lionheart – liian kova kuolemaan

text: Lyon Gaultier on muukalaislegioonan sotilas, joka saa viestin Pohjois-Afrikkan tukikohdassa, että hänen veljensä makaa Los Angelesin sairaalassa kuolemaisillaan. Gaultier anoo aluksi lomaa tapaakseen veljensä, mutta kielteisen vastauksen myötä hän karkaa muukalaislegioonasta ja matkaa meriteitse New Yorkin kautta Los Angelesiin. New Yorkissa hän kuitenkin tapaa Joshuan, joka huomaa Gaultier tappelutaidot. Yhdessä he saapuvat Los Angelesiin, jossa he elättävät itsensä Gaultier tappelutaidoilla. Gaultier saa lopulta tietoonsa veljensä kuolleen ja päättää auttaa rahatonta sisarpuoltaan. Gaultier päättää tämän johdosta osallistua rahakkaampiin tappeluihin.


title: Rock the Night

text: ”Rock the Night” on Europen menestyneimpiä kappaleita. Se on julkaistu albumilla "The Final Countdown". ”Rock The Nightista” on kuvattu kaksi musiikkivideota, joista toinen John Norumin ja toinen Kee Marcellon kanssa. Single nousi Suomen virallisen listan sijalle 17.


title: Seututie 269

text: Seututie 269 on seututie Porissa. Tie alkaa Mäntyluodosta ja päättyy Reposaareen. Tien pituus on 12 kilometriä.


title: Seututie 269

text: Seututie 269 saa alkunsa valtatieltä 2 Mäntyluodosta. Aluksi tie kulkee metsänreunaa pitkin Levonkurkulle, jossa se kohtaa Kirrinsannantien. Sen jälkeen tie etenee Mäntyluodon pohjoispuolella noin kilometrin, minkä jälkeen tie ylittää Perämereen kuuluvan salmen penkereellä, jolla on muutama tuulivoimala. Tie kulkee pengertienä noin kilometrin ja saapuu Raumaluotoon. Siellä tiehen risteää Seututie 272, joka saa alkunsa valtatieltä 8. Tämän jälkeen tie kulkee jonkin matkaa Raumaluodon metsien läpi, ylittää siltaa myöten Perämereen kuuluvan salmen ja saapuu Tahkoluotoon, jonka jälkeen kääntyy etelään, kulkee noin kaksi kilometriä Reposaaren metsien läpi ja saapuu Kirkkokadun risteykseen. Kirkkokadun risteyksestä tie jatkuu Reposaaren keskustan koillisreunaa pitkin Satamapolulle, jonka jälkeen se tekee mutkan lounaaseen päin ja etenee sata metriä Kirkkokadun risteykseen, johon tie päättyy.


title: Sekajäte

text: Sekajäte tai kuivajäte on jätettä, jossa on sekaisin eri jätelajikkeita. Jätehuollon piirissä sekäjätteeksi voidaan määritellä se osa kerättävästä jätteestä, jota ei voida tai haluta erilliskerätä omana lajikkeenaan kierrätyskäyttöön kuten esimerkiksi jätepaperi tai biojäte. Tyypillisesti sekajäte päätyy jätevoimalaitokseen poltettavaksi tai kaatopaikalle.


title: Sekajäte

text: Sekajätteeseen pannaan edelleen myös runsaasti lajikkeita, jotka voisi kierrättää. Esimerkiksi Suomessa vuonna 2017 tutkimusten mukaan noin kolmannes sekajätteestä on biojätettä. Lain mukaan orgaanista jätettä ei saa enää viedä kaatopaikalle. Puhtaasti teknisesti tarkasteltuna lopullista sekajätettä ei kotitalouksissa pitäisi syntyä juuri lainkaan. Noin puolet sekäjätteestä voitaisiin kierrättää materiaalina ja puolet polttaa jätevoimalaitoksissa.


title: Sekajäte

text: Jäte, jota ei pystytä lajittelemaan tai joka jää lajittelematta ja viedään sekajäteastioihin, on sekajätettä. Suomessa tämä jäte viedään pääosin kaatopaikoille. Yleinen käsittely Suomen ulkopuolella on polttaminen. Vuonna 2005 tilastokeskuksen mukaan yhdyskuntajätettä syntyi noin 2,5 miljoonaa tonnia ja siitä vietiin kaatopaikoille noin 60 %. Suurin osa tästä kaatopaikoille tulevasta jätteestä on sekajätettä. Noin 70 % kaatopaikalle vietävästä jätteestä on biohajoavaa materiaalia.


title: Sekajäte

text: Kotitalouksissa lähinnä elintarvikepakkauksiin käytetyistä paperi- ja muovipakkauksista syntyvä jäte on hyvin vaikeaa lajitella muovimateriaalien määrän ja komposiittisten (kuten metallipinnoitettu muovi) rakenteiden vuoksi. Jos tätä jätelajiketta ei erotella poltettavaksi, niin se päätyy sekajätteenä kaatopaikoille. Muovilla on hyvä polttoarvo ja polttoon lajitellulla jätteellä voidaan korvata hiiltä ja öljyä. Sekajätteen joukossa kaatopaikalle joutuva biohajoava jäte on haitallisinta ympäristölle.


title: Sekajäte

text: Sekajätteen määrää voidaan vähentää tiukemmalla syntypaikkalajittelulla. Yhdyskuntajätteestä kierrätetään EU:n alueella 13 %. Sekajätettä ei Suomessa lajitella keräyksen jälkeen, koska se katsotaan terveydelle vaaralliseksi työksi. Muualla, EU:n alueellakin, tällaista lajittelua tehdään. Terveysvaarojen vuoksi siinä on katsottu olevan markkinarako robotisoidulle lajittelulle.


title: Sekajäte

text: Sekajätettä voidaan hyödyntää jätteenpolttolaitoksista saatuna lämpöenergiana. Suomen ympäristökeskuksen mukaan suurin hyöty sekajätteestä saadaan polttamalla. Suomen Luonnonsuojeluliitto vastustaa jätteenpolttoa ja tarjoaa tilalle jätteensynnyn ehkäisemistä. Maa- ja elintarviketalouden tutkimuskeskuksen raportin mukaan pakkauksista aiheutuva ympäristökuormitus on pienempää kuin elintarvikkeiden hävikistä aiheutuisi.


title: Suomen dyynit

text: Suomen dyynit ovat Suomessa tavattavia tuulen kasaamia hiekkakinoksia. Näkyvimpiä dyynejä on rannikkoseuduilla, mutta sisämassa on monia vaikeasti havaittavia kasvillisuuden peittämiä niin sanottuja "kuolleita" dyynejä. Tunnetuimmat Suomen dyynit lienevät rannikon Yyterin ja Kalajoen hiekkadyynit. Itä-Suomessa on metsän peittämiä dyynejä. Myös Lapissa on runsaasti dyynejä, joiden varpukasvillisuudessa näkyy tuulen kulutuksen synnyttämiä kuoppia. Jotkut Lapin dyynit ovat liikkuvia eli "eläviä".


title: Suomen dyynit

text: Suomen hiekkadyynit ovat yleensä poikittais-, pitkittäis- ja paraabelidyynejä tai muuten kaarevia. Paraabelidyynien pituus voi olla monta kilometriä, leveys 400 m ja korkeus 25 m. 15 m korkeat dyynit eivät ole mitenkään tavattomia. Dyyneistä osa on metsittyneitä tai muun kasvillisuuden peitossa, osa liikkuvia. Suomen dyyneissä hiekan tyypillinen raekoko on n. 0,2 mm. Tämän kokoisen hiekanjyvän saa liikkeelle jo tuuli, joka puhaltaa metrin korkeudessa nopeudella 5 m/s. Liikkuva, aktiivinen dyyni pysähtyy kosteuden ja kasvillisuuden takia, tai jos se liikkuu riittävän kauas hiekan lähteestä (esim. rannasta). Niinpä kaikkia Suomen dyynejä ei aina ole helppoa tunnistaa maastosta.


title: Suomen dyynit

text: Tunnetuimmat ovat Porin Yyterin ja Kalajoen meren rannikolla olevat hiekkadyynit. Hailuodon Marjaniemessä on rantavehnää kasvavia poikittaisdyynejä. Dyynit ovat aivan rannikolla kumpumaisia alkiodyynejä ja pitkiä kielidyynejä, edempänä esidyynivalleja joista syntyy varsinaisia dyynejä, jotka ovat aluksi rannan suuntaisia, mutta kaareutuvat edetessään.


title: Suomen dyynit

text: Muita dyynialueita on Lohtajan Vattajanniemessä, Siikajoen Tauvossa ja Hankoniemessä. Rannikkodyynit syntyvät melko hitaasti, niin että vuodessa syntyy suunnilleen yksi aktiivinen dyyni.


title: Suomen dyynit

text: Dyynit hautaavat alleen puita. Perämeren rannikon dyynien hiekka on peräisin maankohoamisen takia paljastuneesta merenpohjasta. Alkiodyyneillä kasvaa suola-arhoa. Hieman kauempana rannasta kasvaa rönsyrölli, joka vaihettuu jopa metrin korkuiseen rantavehnään, jolla on kyky sitoa dyynejä. Niitä dyynejä, joiden kasvipeite on laikuittainen, sanotaan valkeiksi dyyneiksi, ja harmaiden dyynien pinnalla on yhtenäinen kasvipeite, joka koostuu sammalesta, jäkälistä, ruohoista ja heinästä. Kasvien humus peittää niissä alleen dyynihiekan. Dyyneillä kasvaa lajimäärän mukaan eniten sammalta ja jäkälää, putkilokasvilajisto on harva. Tavallismpia dyynikasveja ovat rantavehnä, sarjakeltano ja kannusruoho, mutta kasvillisuus vaihtelee rannikkoseudulta toiselle. Kun dyyni pysähtyy kokonaan, sille kasvaa lopulta karu kangasmetsä, jossa on poronjäkälän lisäksi mäntyä.


title: Suomen dyynit

text: Laajoja sisämaan dyynialueita on mm. Rokuanvaaralla Oulun itäpuolella, Pöyrisjärvellä Käsivarren Lapissa, sekä Hietatievoilla ja Kiellajoella. Suomen sisämaan hiekkadyynialueet ovat alun perin jääkautisen kylmän, kuivan ilmaston synnyttämiä . Jääkautisia pääosin Itä-Suomeen ja Lappiin syntyneitä dyynejä sanotaan periglasiaalisiksi eli "jäätikön ääreisiksi", ja niiden syntyessä tuuli puhalsi yleensä jäätiköltä päin. Jäätikön ääreiset dyynit syntyivät alueille, joilla oli tarjolla sopivaa hiekkaa, kuten muinaisten harjujen, jokisuistojen ja erilaisten rantakerrostumien lähelle. Monet jäätikön ääreiset dyynit syntyivät jääjärvien tyhjennyttyä paljastuneesta hiekkapohjasta.


title: Suomen dyynit

text: Esimerkiksi Rokuan dyynit Vaalassa Länsi-Kainuussa syntyivät nykyistä kuivemmalla boreaalikaudella. Rokuan dyynit sijaitsevat Oulujärven rannasta länteen kolmiossa Ahmas-Jylhämä-Neittävä. Rokuanjärvi on tämän dyynialueen keskiosan eteläpuolella. Dyynialueen ulkopuolella on sitä ympäröiviä muinaisia virtausuomia.


title: Suomen dyynit

text: Dyynien lähellä on myös tasaisia hiekkakerroksia ja lössiä muistuttavia pölymaita. Todennäköisesti tuulen kuljettaman lössimäisen, ravinteikkaan hienon hiedon peitossa on esimerkiksi Untulanharju Lammilla Kanta-Hämeessä, ja sen kasvillisuus on tämän takia lehtomaisen rehevää. Samanlaista, tuulen kuljettamaksi pääteltyä lössimäistä hienoa hietaa, jossa on vähän savesta, on eteläisessä suomessa Toisen Salpausselän distaalipuolella laajemminkin myös esimerkiksi Pohjois-Karjalassa.


title: Suomen dyynit

text: Ikivanhoja kasvillisuuden jo kauan sitten sitomia dyynejä on eniten Pohjois- ja Itä-Suomessa. Jääkautisissa dyynikentissä syntyi yleensä suuri määrä dyynejä samalla kertaa. Ne vaelsivat monia kilometrejä. Monet jääkautiset dyynit ovat useinkin paraabelidyynejä, jotka olivat jopa 25 m korkeita, 400 m leveitä ja kilometrien pituisia.


title: Suomen dyynit

text: Dyynejä on mm. Sotkamossa, Lieksassa, Hyrynsalmella, Saarijärvellä, Rokuanvaaralla, Tohmajärvellä ja Jämsässä. Dyynien maasto muistuttaa Metsä-Lappia, koska niillä kasvaa mäntyä poronjäkälän keskellä. Dyyneillä kasvaa lähes aina vain karun maan kasvillisuutta, mutta joissain Etelä-Suomen dyyneissä on kasvien kasvu on hyvin rehevää.


title: Suomen dyynit

text: Metsän peittämiä dyynejä on mm. Hirsilän suistossa Orivedellä. Näissä harjua muistuttavissa, kivettömissä dyyneissä on enimmäkseen kvartsia ja maasälpää hiekkana ja hietana, eli varsin tasajakoisena hienona maalajina. Tohmajärven Vatalan dyynistä on 95% karkeaa hietaa ja hienoa hiekkaa, jonka raekoko on 0,06–0,6 mm..


title: Suomen dyynit

text: Monet Suomen dyynit syntyivät jäätiköltä puhaltaneen luoteistuulen voimin. Rokuanvaaran dyynialue syntyi 8500–9000 vuotta sitten. Noin 8000 vuotta sitten yleisin tuuli kääntyi länteen ja melko pian lounaaseen. Näihin aikoihin dyynien muodostus lakkasi. Sisämaan kasvillisuus on monesti hiekkamaille tyypillistä mäntymetsää ja poronjäkälää.


title: Suomen dyynit

text: Lapissa on melko runsaasti aktiivisia ja ei-aktiivisia dyynejä. Lapin dyynialueita on mm. Pöyrisjärven ympäristössä, Leppäjärven lähellä, Raattamassa ja Palojoensuun lähellä sekä Inarin Kaamasessa. Dyynialueella Pohjois-Lapissa männyn tilalla on usein koivu. Lapissa dyynien päällä kasvaa jäkälien lisäksi kanervaa, puolukkaa ja variksenmarjaa.


title: Suomen dyynit

text: Monilla Lapin dyynialueilla on eroosion luomia ns. deflaatiokuoppia, joista kasvillisuus on kulunut pois. Näihin voi myöhemmin ilmestyä kasvillisuutta kuopan syvennyttyä. Lapin dyynit olivat aktiivisia jääkauden jälkeisen holoseenin alussa. Dyynit ovat olleet vuoroin aktiivisia ja stabiileja, joskus useaan otteeseen.


title: Suomen dyynit

text: Jotkut Lapin dyynit ovat aktivoituneet metsäpalojen takia. Inarin Muddusjärvellä on metsäpalon takia lähtenyt liikkeelle satojen vuosien ikäinen dyyni. Uudestaan aktivoituneita dyynejä on myös mm Enontekiön Hietatievoilla ja Pöyrisjärvellä . Dyynien aktivoituminen liittyy luultavasti myös rannikolla lampaiden laidunnukseen ja Lapissa poron laidunnukseen. Laiduneläimet syövät maaperää sitovan kasvillisuuden pois. Puiden kaataminenkin voi edistää dyynien liikkeelle lähtöä.


title: Suomen dyynit

text: Dyynejä on suomessa tutkittu muun muassa geologian ja luonnonmaantieteessä geomorfologian näkökulmasta, minkä lisäksi ne voivat olla kiinnostavia myös esimerkiksi kasvitieteen tutkimuskohteena. Dyynejä koskevaa tutkimusta ovat Suomessa tehneet esimerkiksi luonnonmaantieteilijät Toive Aartolahti ja Matti Seppälä.


title: Euroopan ulkosuhdehallinto

text: Euroopan ulkosuhdehallinto (EUH) on Euroopan unionin elin, joka perustettiin Lissabonin sopimuksella 2009. Ulkosuhdehallinnon toiminta alkoi virallisesti 1. joulukuuta 2010. EUH toimii EU:n "ulkoministeriönä", jolla on oma diplomaattikuntansa. EUH toteuttaa EU:n yhteistä ulko- ja turvallisuuspolitiikkaa (YUTP) ja edustaa EU:ta suhteissa muuhun maailmaan. Ulkoasiainhallintoa johtaa unionin ulkoasioiden ja turvallisuuspolitiikan korkea edustaja eli "EU:n ulkoministeri", jonka virka perustettiin samoin Lissabonin sopimuksella. Ensimmäinen viranhaltija viisivuotiskaudella on Catherine Ashton. EUH toimii yhteistyössä Euroopan komission kanssa niillä aloilla, joilla sillä on toimivaltaa.


title: Euroopan ulkosuhdehallinto

text: Ulko- ja turvallisuuspolitiikan korkea edustaja ja Euroopan ulkosuhdehallinto voivat ehdottaa ulkopolitiikkaa ja ne toimeenpanevat sitä. Ulkopolitiikasta päättää kuitenkin EU:n ulkoasiainneuvosto, johon kuuluvat puheenjohtajana toimivan korkean edustajan lisäksi jäsenvaltioiden ulkoministerit.


title: Histon & Impington

text: Histon & Impington on kaupunki Cambridgeshiressä Englannissa noin neljän mailin päässä Cambridgen keskustasta. Siellä asuu 8 540 ihmistä ja se koostuu Histonin ja Impingtonin kylistä.


title: Histon & Impington

text: Histon & Impingtonin alueella toimii vuonna 1904 ensiaskeleensa ottanut jalkapalloseura Histon FC, joka pelaa Conference Nationalissa.


title: Histon & Impington

text: Sekä Histon että Impington ovat luultavasti saksilaista alkuperää, sillä molemmat nimet loppuvat saksilaiseen termiin -ton. Sana Histon saattaa tarkoittaa "nuorten soturien maatilaa" tai "tasannepaikkaa" ja sanotaan, Impington olisi merkitykseltään "Empingien kaupunki". Empingit olivat saksilaisheimo, joka asui Impingtonin alueella noin 500-luvulla.


title: Histon & Impington

text: Histon & Impingtonin alueelta on löydetty piikivestä tehtyjä työkaluja ja merkkejä rautakauden ja Rooman valtakunnan aikaisesta asutuksesta. Rautakauden aikana kaupungin alueella oli linnoituksia, joista eräs oli ikeenien rakentama. Linnoitus oli rakennettu, jotta ikeenit olisivat voineet puolustautua kelttejä vastaan. Myöhemmin roomalaiset miehittivät linnoituksen.


title: Histon & Impington

text: Ensimmäinen kirjallinen maininta Impingtonista on vuodelta 991, jolloin Byrthnothin herttua jätti kylän Elyn apotin hallittavaksi lähdettyään taistelemaan viikinkejä vastaan. Herttuan kuoltua Maldonin taistelussa Impingtonista tuli luostarin omaisuutta.


title: Histon & Impington

text: Histonin kylän kyltissä on mies, joka pitää suurta kiveä päänsä päällä. Se viittaa 1800-luvulla kylässä eläneeseen Moses Carteriin, joka tuli kuuluisaksi kannettuaan kiven rakennustyömaalta pubille, jonka edessä kyseinen kivi on vieläkin. Carter tunnetaan lempinimellä "Histonin jättiläinen".


title: Liar

text: Liar on thrash metal -yhtye Megadethin kappale, jonka ovat kirjoittaneet Dave Mustine ja Dave Ellefson. Se on yhtyeen kolmas singlelohkaisu, joka on julkaistu yhtyeen kolmannelta studioalbumilta So Far, So Good... So What!, ja se julkaistiin 19. toukokuuta 1988. Kappaleen sanat käsittelevät yhtyeen entistä kitaristia, Chris Polandia.


title: Kuningataräiti

text: Kuningataräiti on nimitys tai asema leskeksi jääneelle kuningatarpuolisolle (leskikuningatar), jonka poika tai tytär avioliitosta entisen kuninkaan kanssa on maan hallitsija. Alankomaissa myös entistä hallitsevaa kuningatarta, joka on luopunut kruunusta lapsensa hyväksi, on kutsuttu kuningataräidiksi. Termiä on englannin kielessä ("Queen mother") käytetty vuodesta 1577 lähtien. Nimitystä käytetään perinnöllisissä monarkioissa.


title: Kuningataräiti

text: Kuningatarpuolisolla, hallitsevan kuninkaan vaimolla, on merkittävä kuninkaallinen asema mutta ei tavallisesti mitään oikeutta seurata aviomiestään valtaistuimelle tämän kuollessa.


title: Kuningataräiti

text: Kuninkaan ja kuningattaren vanhin poika tai tytär tavallisesti nousee valtaistuimelle kuninkaan kuollessa, usein uuden hallitsijan äidin ollessa elossa, jolloin tämä ei kuitenkaan enää omaa minkäänlaista virallista asemaa. Uuden kuninkaan mahdollinen puoliso on uusi kuningatar, mutta taas jos nainen seuraa hallitsevana kuningattarena, hän on yksinkertaisesi "kuningatar" (eikä hänen puolisoaan miltei koskaan kutsuta kuninkaaksi). Tulee siis huomata, että nimitys "kuningataräiti" voi viitata vain hallitsijan äitiin, joka on itsekin ollut kuningatar; kuningatarpuolison äitiä kutsutaan vain "kuningattaren äidiksi".


title: Kuningataräiti

text: Kuninkaan tai kuningattaren äitinä kuningataräiti tyypillisesti tukee tätä kaikin voimin elämänsä loppuun saakka ja toimii arvostettuna hallitsijan sukulaisena, kuitenkin ilman minkäänlaista asemaa tai valtaa.


title: Kuningataräiti

text: Kuitenkin Swazimaassa kuningataräiti hallitsee yhdessä poikansa kanssa. Kuningataräiti toimii lähinnä symboolisena keulakuvana maalle ja kuningas Mswati III toimii hallinnollisena johtajana ja pitää todellista valtaa.


title: Kuningataräiti

text: Yhdistyneessä kuningaskunnassa kuningataräiti Elisabet toimi valtioneuvonantajana (kuninkaallisen perheen vanhempi jäsen, jolle hallitsija delegoi edustustehtäviään) tyttärensä Elisabet II:n aikana useaan otteeseen. Hän oli aina rakastettu jäsen kuninkaallisessa perheessä.


title: Kuningataräiti

text: Yhdistyneessä kuningaskunnassa (tai Englannissa) kuningataräiti on ollut virallinen arvonimi ja siten ollut henkilöiden arvonimiluetteloissa toisin kuin muissa maissa.


title: Kuningataräiti

text: Seuraavat kuningattaret tulivat kuningataräideiksi, mutta kaikki heistä eivät käyttäneet tätä titteliä.Vilhelmiina ja Juliana käyttivät vallasta luopumisensa jälkeen virallisesti prinsessan arvonimeä, kuten myös Beatrix nyt.


title: Kaivajasammakko

text: Kaivajasammakko ("Pelobates fuscus") elää yleisenä Keski-Euroopasta Länsi-Venäjälle ulottuvalla alueella dyyneillä, nummilla ja viljelyalueilla. Se kasvaa 4-8 cm pitkäksi. Kaivajasammakon pehmeän nahkan väritys vaihtelee luonnonvalkoisesta ruskeaan. Sen ominaishaju voi tuoda mieleen valkosipulin tuoksun. Lajin tunnusmerkki on päässä oleva kyhmy. Myös takajaloissa on vaaleat sarvimaiset kyhmyt, joilla kaivajasammakko kaivaa maata taaksepäin. Sammakko aktivoituu erityisesti sateella. Tuntiessaan itsensä uhatuksi kaivajasammakko kiljuu, pullistaa ruumiinsa ja nousee jaloilleen näyttääkseen mahdollisimman kookkaalta. Paritteluaikana koiras kutsuu naarasta veden alta. Naaras laskee munat veteen keväällä.


title: Käyn uudelleen eiliseen

text: ”Käyn uudelleen eiliseen” on Juha Vainion suomenkielinen käännös Engelbert Humperdinckin levyttämästä kappaleesta ”Les Bicyclettes de Belsize”. Kappaleen ensimmäinen ja tunnetuin esittäjä on Markku Aro, joka levytti kappaleen 24. lokakuuta 1968. Kappaleen suomalainen sovittaja on Paul Johansson.


title: Käyn uudelleen eiliseen

text: Kappale nousi Suomessa listaykköseksi.


title: Mount Diablo

text: Mount Diablo on vuori Yhdysvalloissa Kalifornian osavaltiossa. Vuori sijaitsee San Franciscon lahden alueella, ja sen ylin huippu on yli kilometrin korkeudella maasta. Huippua ympäröi Mount Diablon puistoalue, jonka pinta-ala on noin 80 km². Vuoren huippu kohoaa jyrkästi sitä ympäröivästä tasaisesta maastosta.


title: Mount Diablo

text: Alun perin Mont Diablo ja sen ympäristö olivat paikallisten miwok-intiaanien asuinaluetta. Espanjalaiset valtasivat alueen 1800-luvun alkupuolella, ja antoivat vuoristolle nimeksi "Monte Del Diablo" "Paholaisen tiheikkö". Englantilaiset kuulivat nimen väärin ja vuoriston nimi kääntyi nykymuotoonsa Mount Diablo (Paholaisen vuori).


title: Mount Diablo

text: Mount Diablosta ja sen lähialueilta on löydetty useita tärkeitä mineraaleja ja kivilajeja sisältäen pohjoisessa elohopean, kuparin, sinooperin, diabaasin, sinisen liuskekiven ja travertiinin sekä idässä maakaasun ja raakaöljyn.


title: Arne Mattsson

text: Arne Mattsson (2. joulukuuta 1919 Uppsala, Ruotsi – 28. kesäkuuta 1995) oli ruotsalainen elokuvaohjaaja. Hänen merkittävin elokuvansa on vuonna 1951 valmistunut "Hän tanssi kesän" (), josta hän sai Kultainen karhu -palkinnon.


title: Uneen aika vaipuu (kappale)

text: Uneen aika vaipuu on Kristian Jernströmin levyttämä ja Chrisse Johanssonin suomeksi kääntämä kappale Enrique Milianin säveltämästä kappaleesta "Charly", joka on vuodelta 1973.


title: Uneen aika vaipuu (kappale)

text: Kappaleen ovat levyttäneet myös Juhani Markola, Fredi, Jukka Kuoppamäki ja Outi Lindgren.


title: Annie Girardot

text: Annie Suzanne Girardot (25. lokakuuta 1931 Pariisi, Ranska – 28. helmikuuta 2011 Pariisi, Ranska) oli ranskalainen näyttelijä, jonka merkittäviä rooleja olivat pääosat muun muassa elokuvissa "Rocco ja hänen veljensä" (1960), jonka ohjasi Luchino Visconti, ja "Elää elääkseen" (1967), jonka ohjasi Claude Lelouch, sekä sivuosa Michael Haneken "Pianonopettajassa" (2001). Hän näytteli yli 120 elokuvassa.


title: Annie Girardot

text: Girardot aloitti uransa 1955 elokuvassa "Treize à table". Uransa aikana hänet palkittiin useita kertoja. Hän sai 1956 Prix Suzanne Bianchettin, ja 1977 hän sai parhaan naisnäyttelijän César-palkinnon nimiroolista elokuvassa "Naislääkärin päiväkirja". Venetsian elokuvajuhlilla hän sai parhaan naisnäyttelijän Coppa Volpi -palkinnon 1965 elokuvasta "Kolme huonetta Manhattanilla". Jälleen 2002 hänet palkittiin Césarilla, nyt parhaan naissivuosan esittäjän palkinnolla roolistaan elokuvassa "Pianonopettaja". Jälleen 2005 hän oli yhteistyössä Michael Haneken kanssa elokuvassa "Kätketty".


title: Annie Girardot

text: Luchino Viscontin elokuvassa "Rocco ja hänen veljensä" (1960) Girardot’lla oli Nadian rooli. Rocco ja hänen veljensä Simone (Renato Salvatori) taistelevat hänestä, ja lopulta Simone raiskaa hänet. Tosielämässä Girardot ja Simonen roolissa näytellyt Salvatori avioituivat 1962. Heillä on tytär Giulia. Hän muutti myöhemmin erilleen miehensä väkivaltaisuuden vuoksi mutta he eivät ottaneet virallista avioeroa. Myöhemmin hänen kumppaninsa oli ranskalainen rockmuusikko Bob Decout.


title: Annie Girardot

text: Vahvojen naisten rooliensa vuoksi Girardot’ta on pidetty Ranskan feministisen liikkeen symbolina.


title: Kadonnut menneisyys

text: Kadonnut menneisyys () on Arthur C. Clarken vuonna 1956 ilmestynyt tieteisromaani. Se on laajennettu ja uudelleenkirjoitettu versio hänen aikaisemmasta novellistaan "Against the Fall of Night" (julkaistu 1947 "Startling Stories"-lehdessä, kirjana 1953).


title: Kadonnut menneisyys

text: Ajankohta: miljardi vuotta tulevaisuudessa. Maapallo on niin vanha että valtameret ovat kuivuneet. Maapallolla on yksi ainoa kaupunki, Diaspar. Kaupunki on täysin suljettu eikä siitä pääse ulos eikä sisään. Kaupungin asukkaat uskovat olevansa ainoat ihmiset maapallolla. He pelkäävät kaupungin ulkopuolista maailmaa, koska tarina kertoo säälimättömistä Tunkeutujista, jotka ajoivat ihmiskunnan takaisin Maapallolle ja sopimuksen mukaan antoivat ihmiskunnan elää – jos he eivät koskaan lähtisi Maasta.


title: Kadonnut menneisyys

text: Diasparin kaupunkia ohjaa Keskustietokone. Se pitää huolta kaupungista, jonka rakenteet eivät turmellu ajan kanssa ”ikuisuuspiirien” ansiosta. Sen muistipankeissa säilytetään ihmisten elämiä. Keskustietokone luo ihmisille ruumiin Luomisen kammiossa ja tallentaa heidän muistonsa muistipankkeihin heidän kuollessaan tuhat vuotta myöhemmin herättääkseen henkilön jälleen eloon 100 000 vuoden kuluttua. Vain pieni osa Diasparin asukkaista on kerrallaan olemassa elossa, loppujen ollessa säilössä muistipankeissa.


title: Kadonnut menneisyys

text: Kaikki olemassa olevat ihmiset ovat eläneet jo lukemattomia elämiä kaupungissa lukuun ottamatta yhtä – Alvinia, joka on kirjan päähenkilö. Hän saa kuulla olevansa ”Ainutkertainen”, henkilö joka ei ole elänyt koskaan yhtään aikaisempaa elämää, ensimmäinen 10 miljoonaan vuoteen. Tämän takia hän ei pelkää ulkomaailmaa vaan pikemminkin haluaa poistua kaupungista. Hän etsiikin koko tarmollaan ulospääsyä. Lopulta häntä auttaa kaupungin ilveilijä, Khedron jonka avulla Alvin pääsee käyttämään Keskustietokonetta ja löytää ulospääsyn. Kaupunki oli menneisyydessä yhdistetty toisiin kaupunkeihin maanalaisen kuljetusjärjestelmän kautta. Diasparin asema oli yhä olemassa vaikkakin salaisen sisäänkäynnin takana, jota olivat käyttäneet vain aikaisemmat ”Ainutkertaiset”, jotka eivät koskaan palanneet lähdettyään Diasparista.


title: Kadonnut menneisyys

text: Päästyään ulos kaupungista Alvin löytää toisen ihmisasumuksen, Lysin. Se on teknisen Diasparin vastakohta, vehreä vuorten ympäröimä laakso jota ympäröi maailmanlaajuinen aavikko. Lysin asukkaat syntyvät, elävät ja kuolevat luontaisesti. He ovat kehittyneet mieleltään telepaattisiksi.


title: Kadonnut menneisyys

text: Alvin jatkaa etsintäänsä sen selvittämiseksi, miksi Diasparin asukkaat pelkäävät niin paljon ulkopuolista kaikkeutta ja miksi Lysin asukkaat pelkäävät avaruusmatkailua ja mekaanisia asioita. Hän lähtee matkalle lysiläisen Hilvarin kanssa, josta tulee hänen ystävänsä. He matkaavat Shalmiraneen, linnakkeeseen jossa Tunkeutujat voitettiin uskomattomilla aseilla. He kohtaavat siellä maan ulkopuolelta tulleen olennon ja oudon robotin. Olento on ollut olemassa jo silloin kun Galaktinen Imperiumi oli olemassa. Robotti kuului ”Mestarille” joka tuli seuraajineen Maahan elämänsä loppupuolella. Alvin ja Hilvar eivät ymmärrä olentojen uskonnosta muuta kuin että siihen kuuluvat ”Mahtavat”, jotka lähtivät mutta lupasivat palata jonain päivänä. Alvin ei saa robotista mitään irti, koska Mestari oli käskenyt sen olla paljastamasta mitään tiedoistaan.


title: Kadonnut menneisyys

text: Robotin avulla Alvin pakenee Lysistä vaikka sen asukkaat yrittävät mielenvoimillaan saada hänet jäämään, aikaisemmat Ainutkertaiset olivat jääneet Lysiin. Diasparissa Alvin saa Keskustietokoneen avustamana robotin lukituksen purettua aikaansaamalla illuusion Mahtavien paluusta.


title: Kadonnut menneisyys

text: Alvin saa tietää että muinoin Diasparin ulkopuolella oli avaruussatama, jossa Mestarin jättämä avaruusalus yhä on peittyneenä aikakausien maa-aineksen alle. Keskustietokone aukaisee hänelle yhden ikkunan ja robotti hakee aluksen hänelle. Alvin hakee Helvarin Lysistä ja yhdessä he matkaavat avaruuteen. Lopulta he kohtaavat Vanamonden, puhdasta älyä olevan olennon. Hilvarin avulla Alvin voi kommunikoida sen kanssa ja tuoda se Maahan. Vanamonden avulla kadonnut menneisyys lopulta selviää.


title: Kadonnut menneisyys

text: Säälimättömät Tunkeilijat ovat myytti: Shalmiranea käytettiin tuhoamaan Kuu, joka oli törmäämässä Maahan. Diasparin ja Lysin asukkaat olivat niiden ihmisten jälkeläisiä, jotka omatahtoisesti käänsivät selkänsä avaruudelle tuloksena historian suurimmalle tieteelliselle hankkeelle: tehdä kone ilman liikkuvia osia, äly ilman ruumista. Ensimmäinen yritys aikaansai Hullun Mielen, joka tuhosi galaksia ja sivilisaatioita ennen kuin se saatiin vangittua keinotekoiseen tähteen, ”Mustaan Tähteen”.


title: Kadonnut menneisyys

text: Vanamonde oli toinen, onnistunut koe, jonka muinainen imperiumi teki: pelkkää älyä oleva olento joka on yhtä aikaa suunnattoman vanha, suunnattoman voimakas, kykenevä liikkumaan hetkessä minne tahansa avaruudessa – mutta täysin lapsenkaltainen ja yksinkertainen. Vanamonden koko tarkoitus on taistella Hullua Mieltä vastaan kun se pakenee vankilastaan Aikojen Lopussa.


title: Kadonnut menneisyys

text: Tämän tehtyään Galaktinen Imperiumi lähti galaksista jättäen vain joitain jäljelle ja jättäen koko galaksin Vanamonden haltuun. Imperiumi lähti, koska se sai kontaktin johonkin ”hyvin outoon ja hyvin suureen” joka kutsui heitä kiireellisesti.


title: Kadonnut menneisyys

text: Alvinin löydöt yhdistävät nuo kaksi kaupunkia. Hän lähettää robotin aluksella etsimään Imperiumin kateissa olevia ihmisiä. Itse hän ei lähde heitä etsimään, hänellä on tehtävää Maassa: elvyttää se.


title: Maan valo (tieteisromaani)

text: Maan valo () on Arthur C. Clarken vuonna 1955 ilmestynyt tieteisromaani.


title: Marsin aamunkoitto

text: Marsin aamunkoitto () on Arthur C. Clarken vuonna 1951 ilmestynyt tieteisromaani.


title: Ikarus 452

text:
Ikarus 452 oli jugoslavialainen kokeellinen suihkulentokone, jonka ensimmäinen lento tehtiin 24. heinäkuuta 1953.
Prototyyppejä tehtiin kaksi kappaletta. Koneen suunnitteli Dragoljub Beslin.


title: Sandara Park

text: Park Sandara (, s. ), tunnetaan paremmin artistinimellä Dara, on eteläkorealainen laulaja, tanssija, näyttelijä ja malli. Hänet tunnetaan parhaiten eteläkorealaisen 2NE1-yhtyeen jäsenenä. Hänen nuorempi veljensä, Park Sang-Hyun, paremmin tunnettu nimellä Cheondung, tunnetaan eteläkorealaisen MBLAQ-poikabändin entisenä jäsenenä.


title: Sandara Park

text: Vuonna 1995 Sandara ja hänen perheensä muutti Filippiineille. Ennen uraansa Koreassa, Dara sai julkisuutta Filippiineillä, missä hän myös julkaisi musiikkia ja esiintyi televisiossa sekä elokuvissa. Vuonna 2009 Dara julkaisi ensimmäisen korealaisen digitaalisen singlensä, "Kiss".


title: Sandara Park

text: Sandara syntyi Busanissa, Etelä-Koreassa. Ollessaan 10-vuotias, hän muutti perheensä kanssa Filippiineille. Vuonna 2004, hän osallistui koulun ohella ABS-CBN-kanavan kykyjenetsintäkilpailuun, Star Circle Questiin. Dara sijoittui kisassa toiseksi saatuaan noin puoli miljoonaa tekstiviestiääntä. Dara esiintyi kilpailun jälkeen niin mainoksissa kuin televisiossakin. Hän näytteli elokuvassa Bcus Of U, joka julkaistiin vuonna 2004. Erilaisiin tv-sarjoihin ja -ohjelmiin lukeutui dokumentti My Name is Sandara Park (2004), jonka näki YG Entertainment levy-yhtiön johtaja ja perustaja Yang Hyun Suk. Dokumentin ansiosta elokuussa 2007 Park palasi perheinensä Etelä-Koreaan ja solmi sopimuksen YG Entertainmentin kanssa.


title: Sandara Park

text: YG Entertainment julkisti uuden, nelihenkisen tyttöbändin, debytoivan toukokuussa 2009. Yhtiön mukaan uusi bändi oli harjoitellut neljä vuotta ja bändin kappaleiden olevan 1TYM-yhtyeen Teddy Parkin ja Big Bangin G-Dragonin tuottamia. Bändin alkuperäinen nimi oli "21", mutta samannimisen laulajan johdosta bändi uudelleennimettiin 2NE1:ksi. Parkin lisäksi bändissä oli Park Bom, Gong Min-ji ja Lee Chae-Rin. Yhtye työskenteli yhdessä levy-yhtiön poikabändin Big Bangin kanssa levyttäessään kappaleen "Lollipop" joka menestyi välittömästi. 2NE1 debytoi SBS-kanavan The Music Trend-ohjelmassa 17. toukokuuta 2009 kappaleella "Fire". Yhtyeen ensimmäinen mini-albumi "2NE1" oli vuoden 2009 kolmanneksi myydyin albumi Etelä-Koreassa myytyään yli 100,000 kappaletta. Lyhyen tauon jälkeen yhtye palasi vuonna 2010 julkaistessaan ensimmäisen kokopitkän studioalbuminsa To Anyone, joka julkaistiin 9. syyskuuta 2010. Albumi menestyi erittäin hyvin ja myi yli 150,000 kopiota.


title: Immortal (EP)

text: Immortal on norjalaisen black metal -yhtye Immortalin EP-levy, joka on julkaistu lokakuussa 1991. Albumin kappaleet on julkaistu myöhemmin split-albumilla True Kings of Norway.


title: Park Bom

text: Park Bom (; s. ) on eteläkorealainen pop-laulaja ja vuonna 2016 lopettaneen 2NE1-yhtyeen jäsen.


title: Park Bom

text: Bom on syntynyt Etelä-Korean pääkaupungissa Soulissa mutta asui suuren osan nuoruudestaan Yhdysvalloissa.


title: Park Bom

text: Vuonna 2009 Bom saavutti suuren suosion yhdessä tyttöryhmä 2NE1:n jäsenten kanssa. Tätä ennen hän oli esiintynyt yhdessä muiden YG Entertainmentin artistien kanssa.


title: Park Bom

text: Bom on julkaissut kaksi soolokappaletta, "You and I" (2009) ja "Don't Cry" (2011). "You and I" saavutti Koreassa suurta suosiota ja pääsi ensimmäiselle sijalle Korean "Gaon Chart"-listalla, sekä voitti "Best Digital Single"-tittelin Mnet Asian Music Awardseissa vuonna 2010.


title: Park Bom

text: Bom soittaa muun muassa selloa ja pianoa.


title: Johann Jakob Froberger

text: Johann Jakob Froberger (1616-1667) oli saksalainen säveltäjä. Hän oli Girolamo Frescobaldin oppilas, ja toi saksalaiseen musiikkiin italialaisia ja ranskalaisia tyylivirikkeitä urku- ja klaveeriteoksillaan, kuten toccatoilla, canzonoilla ja ricercareilla. Hän toimi Wienissä ja Württembergissä.


title: Elina Risku

text: Elina Anne Maria Risku (s. 7. maaliskuuta 1992 Seinäjoki) on suomalainen uransa lopettanut pikaluistelija, joka edusti Seinäjoen Urheilijoita. 500 ja 1 000 metrin matkoille erikoistunutta Riskua valmentaa Aimo Klemetsö ja Tuomas Nieminen. Risku on luistellut urallaan kymmeniä naisten Suomen ennätyksiä. Hän luisteli ensimmäisenä suomalaisnaisena 500 metrillä alle 40 ja 39 sekunnin ja on alittanut maansa ensimmäisenä naisluistelijana useita sekuntirajoja myös muilla matkoilla, kuten 1.20,00:n 1 000 metrillä. Risku luisteli ensimmäisenä suomalaisnaisena matkakohtaisissa MM-kilpailuissa ja maailmancupin A-ryhmässä. Sprinttereiden MM-kilpailuissa Risku on luistellut neljästi parhaana sijoituksenaan 24. sija vuodelta 2014.


title: Elina Risku

text: Riskun äiti, olympiapikaluistelija Anneli Risku (o.s. Repola) vei Elinan ja tämän veljet pikaluistelujäille Seinäjoella hyvin nuorena. Riskun ryhmän valmentajaksi tuli tämän kummitäti Pirjo Lehtinen, joka valmensi Riskua pitkään. Pikaluistelun lisäksi Risku harrasti jalkapalloa, balettia ja cheerleadingia. Lapsena Riskun ikäluokassa oli tämän mukaan useita lahjakkaita pikaluistelijoita, mutta heidän päämääräkseen valikoitui muu kuin urheilu-ura.


title: Elina Risku

text: Alkuvuodesta 2011 Risku luisteli Italiassa naisten 500 metrin Suomen ennätyksen 40,65. 6. helmikuuta hän saavutti yleisluistelussa yhteispisteet 182,605 ja rikkoi äitinsä vuonna 1980 luisteleman naisten yhteispisteiden Suomen ennätyksen. Saman kuukauden lopulla juniorien MM-kilpailuissa Seinäjoella Risku paransi yhteispisteiden SE:tä lukemiin 180,887. Samoissa kisoissa hän paransi omissa nimissään olleen kotimaan ratojen 500 metrin Suomen ennätyksen aikaan 41,42.


title: Elina Risku

text: 15. maaliskuuta Riskusta tuli ensimmäinen 40 sekunnin rajan 500 metrillä alittanut suomalaisnainen: hän luisteli Calgaryssa ajan 39,77, ja paransi myös 1 500 metrin Suomen ennätystä aikaan 2.03,57. Seuraavana päivänä Risku luisteli 1 000 metriä aikaan 1.18,79 rikkoen sekä Susanna Potkan nimissä olleen Suomen ennätyksen että 1.20,00:n rajan ensimmäisenä suomalaisnaisena. Samana päivänä hän luisteli 3 000 metriä aikaan 4.26,78 ja rikkoi Pia Humiston nimissä olleen Suomen ennätyksen. Myös yhteispisteiden SE parani lähes kymmenellä pisteellä 164,818:aan.


title: Elina Risku

text: Marraskuussa 2011 Risku osallistui Tšeljabinskissä ensimmäistä kertaa aikuisten maailmancupiin. Hän luisteli naisten B-ryhmässä 500 metrillä ajan 40,77 ollen ryhmän 12:s eli viimeinen. Seuraavana päivänä hän paransi sijoitustaan oltuaan kolmisen sekunnin kymmenystä edellispäivää hitaammalla ajalla 11:s. B-ryhmän yhdeksän parasta luistelijaa saivat maailmancupin pisteitä. Seuraavana viikonloppuna Astanassa Risku kohensi jälleen parasta sijoitustaan maailmancupissa oltuaan 500 metrillä B-ryhmässä kymmenes. Tammikuussa 2012 Risku luisteli ensimmäisissä aikuisten MM-kilpailuissaan: Calgaryn sprinttereiden MM-kisoissa avausmatkansa 500 metrin ensimmäisessä luistelussa hänet hylättiin kaatumisen takia. Helmikuussa Inzellissä luistellussa kilpailussa Risku rikkoi kaksi Susanna Potkan nimissä ollutta Suomen ennätystä: 2×500 metrillä hän luisteli pisteet 80,150 ja sprinttimatkoilla (500 m, 1000, 500 m ja 500 m) yhteispisteet 161,350. Maaliskuussa Heerenveenin maailmancup-kilpailussa Risku sijoittui 500 metrillä B-ryhmässä 13:nneksi ja 11:nneksi. 1 000 metrillä hän saavutti ensimmäisen maailmancup-pisteensä sijoituttuaan B-ryhmässä yhdeksänneksi. Kautensa lopuksi Risku paranteli Calgaryssä 2×500 metrin SE:tään lukemiin 80,140.


title: Elina Risku

text: Kaudeksi 2012–2013 Risku halusi keskittyä täysin pikaluisteluun ja muutti harjoittelemaan Inzelliin, Saksaan paikalliseen pikaluisteluakatemiaan, jonka päävalmentajana toimi Jeremy Wotherspoon. Akatemia oli vaativa ja kansainvälinen, eikä Riskulla ollut laitoksessa suomea puhuneita tuttuja. Suurilta osin akatemian vaatimustason ansioista seuraavasta kaudesta tulikin Riskun uran siihen mennessä paras. Hän luisteli lokakuussa 2012 Inzellissä 500 metrin Suomen ennätyksen 39,73. Maailmancupin Harbinin osakilpailussa 15. joulukuuta Riskusta tuli ensimmäinen maailmancupin A-ryhmässä kilpaillut suomalaisnainen: hän oli ensimmäinen pisteittä jäänyt luistelija 25. sijallaan yhdessä ryhmässä käydyssä 1 000 metrin kilpailussa. Myös seuraavana päivänä Risku luisteli 1 000 metrillä A-ryhmässä, mutta jäi viimeiseksi. 500 metrillä hän avasi kauden maailmancup-pistetilinsä luisteltuaan B-ryhmän kahdeksanneksi. Tammikuussa 2013 Risku paransi Calgaryssä 500 metrin Suomen ennätystään yli kolmella sekunnin kymmenyksellä aikaan 39,37. Salt Lake Cityn sprintti-MM-kilpailuissa 500 metrin SE parani jälleen aikaan 39,35 ja 2×500 metrin SE yli sekunnilla aikaan 78,940. Risku ei päässyt luistelemaan viimeistä matkaa ja sijoittui lopputuloksissa 30:nneksi. Kauden päätöskilpailussaan Seinäjoella maaliskuun alussa Risku teki kotimaan ratojen SE:t 500 metrin yhteispisteissä ja sprinttiyhteispisteissä.


title: Elina Risku

text: Risku palasi harjoittelemaan Suomeen Wotherspoonin palattua kilpailemaan itse, ja seinäjokisen uudeksi valmentajaksi tuli olympialuistelija Tuomas Nieminen. Risku avasi maailmancup-kautensa Calgaryssa 500 metrin Suomen ennätyksellä, jota hän paranteli 11 sadasosalla aikaan 39,24, sekä yhteistuloksen SE:llä 78,540. Viikko tämän jälkeen Salt Lake Cityn maailmancup-osakilpailussa Risku aloitti luistelemalla 500 metriä ensimmäisenä suomalaisnaisena alle 39 sekunnin: Suomen ennätys parani 0,41 sekuntia 38.83:een. Toisen 500-metrisen kuljettua 39.01:een syntyi jälleen uusi 2×500 metrin yhteistuloksen SE 77,840, ja päätösmatkallaan, 1 000 metrillä, Risku päivitti kaksi ja puoli vuotta voimassa olleen SE:nsä aikaan 1.18,46.


title: Elina Risku

text: Tammikuussa Risku paransi 500 metrillä kotimaan SE:tään lukemiin 41,35. Hän osallistui ainoana suomalaisnaisena Naganon sprintti-MM-kilpailuihin, missä luisteli kaikki matkat ja saavutti aikuisten tasolla siihen mennessä parhaan arvokisasijoituksensa oltuaan 24:s. Samalla Risku varmisti Suomelle maapaikan myös ensi vuoden vastaaviin kilpailuihin. Sotšin talviolympialaisiin Risku ei selviytynyt vaan putosi kisoista matkansa ensimmäisenä karsiutujana. Maaliskuussa Inzellin maailmancup-kilpailussa hän ylsi pisteille oltuaan 500 metrillä A-lähtöjen 23:s ja 21:s ja 1000 metrillä B-erän kuudes kuudesta kilpailijasta.


title: Elina Risku

text: Kaudella 2014–2015 Riskun kilpailemista haittasivat sairastumiset ja loukkaantumiset. Hän saavutti ainoat maailmancupin pisteensä helmikuun alussa Heerenveenistä, kun hän sivusi maailmancupin parasta sijoitustaan 500 metrillä oltuaan B-ryhmässä kahdeksas. Astanan sprintti-MM-kilpailuissa Risku tavoitteli vähintään Euroopan ratojen ennätysaikojaan ja selviytymistä 24 parhaan joukkoon, millä hän olisi päässyt luistelemaan myös viimeisen 1 000 metrin matkan. Tavoite ei täyttynyt, mutta toisena päivänä hän luisteli 500 metriä kauden parhaaseen aikaansa 39,28. Riskun lopullinen sijoitus Astanassa oli 25:s.


title: Elina Risku

text: Kesän 2015 Risku harjoitteli suhteellisen terveenä ja ilman loukkaantumisia, mikä johti hänen testitulostensa parantumiseen. Myös Riskun ruokavaliota muokattiin kilpaurheilun tarpeet täyttäväksi. Ennen maailmancup-kauden 2015–2016 alkua Risku luisteli lokakuussa Inzellissä sprintin yhteispisteiden SE:n 160,180. Hän paransi kolmen vuoden takaista ennätystään yli pisteellä ja luisteli toisen 500 metrin matkan 39,38:aan. Risku luisteli Inzellin harjoituskilpailuissa ensimmäisen kerran merenpinnan tasolla 500 metriä alle 39 sekunnin ja 1 000 metrillä alle 1.20:n. Ensimmäisessä maailmancup-osakilpailussa marraskuussa Calgaryssa Risku luisteli ensimmäisen 500 metrin matkansa jääden kolme sadasosaa SE:stään. 1 000 metrillä hän paransi SE:n aikaan 1.18,19, ja toisella luistelukerralla myös 500 metrin SE parani lukemiin 38,70. Risku ei kuitenkaan ollut tyytyväinen luistelutekniikkaansa Calgaryssä. Viikko myöhemmin Salt Lake Cityssä Risku luisteli uransa siihen mennessä parhaan sijoituksen 500 metrin B-ryhmässä: hän jäi edellisviikon SE:stään vain sadasosan ja sijoittui seitsemänneksi saaden neljä maailmancup-pistettä. Hän paransi myös 2×500 metrin Suomen ennätystään.


title: Elina Risku

text: Maailmancup-kiertueen siirryttyä Eurooppaan Risku luisteli joulukuun alussa Inzellissä ensimmäisessä 500 metrin luistelussaan kahdeksanneksi yltäen maailmancup-pisteille, ja myös toisesta 500 metrin kilpailusta irtosi yksi piste. Hänen pisteputkensa jatkui myös Heerenveenin osakilpailussa, tosin Riskun vireen arvioitiin olleen vielä kohennettavissa. 1 000 metrillä tekniikkansa kanssa alkukaudesta kamppaillut Risku haki paikkaa Soulin sprintti-MM-kilpailuihin maailmancupin Stavangerin-osakilpailussa, johon hän valmistautui sprintti-SM-kilpailuissa tehden useita kotimaan ratojen Suomen ennätyksiä. Stavangerissa Risku saavutti MM-paikan vaikka jäi ilman mc-pisteitä. Hän sai ensimmäisen kerran osallistumisoikeuden myös matkakohtaisiin MM-kilpailuihin Kolomnassa ja oli näin ylipäänsä historian ensimmäinen suomalainen naispikaluistelija vuodesta 1996 järjestytyissä matkakohtaisissa MM-kilpailuissa. Risku kilpaili Kolomnassa 500 metrillä, missä hän jäi 24. sijalle eli viimeiseksi ajoillaan 39,57 ja 40,08 sekuntia.


title: Elina Risku

text: Risku lopetti uransa pikaluistelijana keväällä 2018.


title: Elina Risku

text:
Risku asuu Oulussa pesäpalloilevan poikaystävänsä kanssa.
Tulokset:
Riskun hallussa olevat Suomen ennätykset:


title: Elina Risku

text: Tulokset:


title: Tigana

text: Tigana on Guy Gavriel Kayn vuonna 1990 ilmestynyt fantasiaromaani. Teoksen on suomentanut Leena Peltonen. Suomennos ilmestyi kahdessa osassa Kariston kustantamana vuonna 2003.


title: Listenable Records

text: Listenable Records on itsenäinen levy-yhtiö, joka sijaitsee Wimereuxissa, Ranskassa. Yhtiö on erikoistunut death metaliin.


title: Maximum Risk

text: Maximum Risk on vuonna 1996 ensi-iltansa saanut yhdysvaltalainen toimintaelokuva. Elokuvan on ohjannut Ringo Lam ja käsikirjoittanut Larry Ferguson. Pääosissa näyttelivät Jean-Claude Van Damme ja Natasha Henstridge. Taistelukohtausten koreografiasta vastasi Charlie Picerni.


title: Maximum Risk

text: Alain Moreau on ranskalainen poliisi, joka löytää itseään muistuttavan ruumiin. Pian hän saa kuulla ruumiin olleen hänen kaksoisveljensä Mikhail Suverov, josta äiti luopui rahaongelmien vuoksi veljesten ollessa vielä vauvoja. Moreau lähtee Ranskasta New Yorkiin selvittämään veljensä murhaa ja saa lopulta tietää, että veli oli tekemisissä Venäjän mafian kanssa. Hän tapaa veljensä tyttöystävän Alex Minettin, jonka kanssa hän yrittää yhdessä saada murhaajat selville.


title: Maximum Risk

text: Suomessa elokuvan ensi-ilta pidettiin 2. toukokuuta 1997. Sittemmin elokuvaa on esitetty televisiossa neljästi. Jokaisella kerralla Maximum Risk on esitetty Nelosella, ensimmäisen kerran 6. helmikuuta 2002. Neljäs ja viimeisin esityskerta oli 31. tammikuuta 2009.


title: Suomen Naisten Liikuntakasvatusliitto

text: Suomen Naisten Liikuntakasvatusliitto (SNLL) oli suomalainen naisten liikuntakasvatukseen keskittynyt järjestö, joka perustettiin vuonna 1896. Nyttemmin se on sulautunut Suomen Voimisteluliittoon.


title: Miesten 500 metrin luistelu talviolympialaisissa 1932

text: Miesten 500 metrin luistelu Lake Placidin talviolympialaisissa 1932 käytiin 4. helmikuuta. Amerikkalaisittain yhteislähdöillä kilpailtu 500 metriä käytiin Lake Placidin olympiapikaluistelun ensimmäisenä matkana: kilpailut alkoivat heti avajaisten jälkeen. Kilpailijoita oli 16 kuudesta maasta. Kilpailupaikkana toimi muiden pikaluistelumatkojen tavoin Lake Placidin olympiastadion.


text: 500 metrin olympiavoittajaksi luisteli isäntämaa Yhdysvaltoja edustanut Jack Shea. Hopeaa saavutti norjalainen Bernt Evensen ja pronssille sijoittui Kanadan Alexander Hurd. Kyseiset mitalistit olivat historian ensimmäiset palkintokorokkeella olympiamitalinsa saaneet urheilijat. Tuolloinen Kansainvälisen olympiakomitean puheenjohtaja Henri de Baillet-Latour sekoitti palkintojenjaossa hopea- ja pronssimitalistit Evensenin ja Hurdin keskenään näiden seisottua väärillä paikoilla.


text: Lake Placidissa kilpailtiin yhteislähdöllä, minkä vuoksi olympiakisoissa luisteltuja aikoja ei hyväksytty virallisiksi ennätyksiksi. 500 metrin luistelun kilpailuhetkellä voimassa olleet maailman- ja olympiaennätykset olivat seuraavat:


text:
Kilpailijat jaettiin kolmeen alkuerään, ja jokaisen erän kaksi nopeinta luistelijaa selviytyivät loppukilpailuun.
      Loppukilpailuun selviytyneet


text: 1. alkuerä


text:
Ensimmäisen alkuerän puoliväliin saakka johdossa oli Japanin Shozo Ishihara. Maaliviivan ylittivät kuitenkin ensimmäisinä rintarinnan loppusuoralla luistelleet kanadalainen Frank Stack ja yhdysvaltalainen Jack Shea, joka hiljensi ennen maalia saavutettuaan varman jatkopaikan.
2. alkuerä


text:
Toisen alkuerän voitti kyseisen matkan tuolloinen hallitseva olympiavoittaja, Norjan Bernt Evensen. Hänen jälkeensä loppukilpailuun eteni yhden kisan ennakkosuosikeista, Raymond Murrayn, voittanut Kanadan William Logan.
3. alkuerä


text: Kolmannen alkuerän voittoon luisteli kanadalainen Alexander Hurd. Toisen jatkopaikan voitti yhdysvaltalainen John Farrell ennen maanmiestään Allan Pottsia. Yksi kisan ennakkosuosikeista, norjalainen Håkon Pedersen karsiutui loppukilpailusta jouduttuaan Pottsin häiritsemäksi. Tilanteesta ei kuitenkaan ilmeisesti valitettu.


text: Loppukilpailu käytiin Yhdysvallat–Kanada-jääkiekko-ottelun välitauolla. Lähtöjärjestys sisäreunasta ulospäin oli Evensen, Farrell, Shea, Logan, Stack ja Hurd. Shea siirtyi heti lähdön jälkeen selvään johtoon Evensenin ja Loganin seuratessa tätä. Hän ei enää luopunut johtoasemastaan ja saapui maaliin ensimmäisenä, viitisen metriä ennen Evenseniä.


title: Share Ilves

text: Share Ilves ry on Tampereen Ilveksen kannattajatukiyhdistys. Yhdistys on perustettu kesällä 2010. Yhdistyksen tavoitteena on hankkia omistusta ja päätösvaltaa Ilves-Hockey Oy:stä sekä tukea joukkueen ja organisaation toimintaa ja lisätä Ilveksen näkyvyyttä ja kannustusta. Vuonna 2013 Ilves Forever ry laukkautti toimintansa ja sen jäsenet sekä omaisuus siirrettiin Share Ilves ry:n omistukseen. Syyskuussa Share Ilves ry tiedotti omistavansa 1175 Ilves-Hockey Oy:n osaketta.


title: Necmettin Erbakan

text: Necmettin Erbakan (29. lokakuuta 1926 – 27. helmikuuta 2011) oli turkkilainen poliitikko, Saadet-puolueen ('onnellisuus') johtaja ja poliittisen islamismin uranuurtaja Turkissa. Hän oli pääministerinä 1996–1997, mutta armeija syrjäytti hänet.


title: Necmettin Erbakan

text:
Erbakan työskenteli 40 vuotta sen puolesta, että Turkkiin saataisiin islamismiin perustuva valtiojärjestelmä. Hän vastusti Turkin länsimaistumista ja liittymistä Euroopan unioniin.
Erbakanin kirjoitusten perusteella syntyi Millî Görüş -järjestö.
Hänen henkisiin oppilaisiinsa kuuluvat Turkin presidentti Recep Tayyip Erdoğan ja Abdullah Gül.


title: M-Fenyleenidiamiini

text: m-Fenyleenidiamiini (CHN) on aromaattinen diamiini. Yhdistettä käytetään muun muassa väriaineiden ja polymeerien valmistuksessa. m-Fenyleenidiamiinista käytetään myös nimiä "1,3-diaminobentseeni", "m-diaminobentseeni", "1,3-bentseenidiamiini", "3-aminoaniliini" ja "1,3-fenyleenidiamiini". Yhdiste on o-fenyleenidiamiinin ja p-fenyleenidiamiinin isomeeri.


title: M-Fenyleenidiamiini

text: m-Fenyleenidiamiinia valmistetaan nitraamalla bentseeniä, jolloin tuotteena muodostuu m-dinitrobentseeniä, joka voidaan pelkistää vedyttämällä m-fenyleenidiamiiniksi. Toinen tapa valmistaa tuotetta on pelkistää m-nitroaniliinia vedyn tai raudan avulla. Vedytys tehdään yleensä raney-nikkeli- tai palladiumkatalyytin avulla vesi- tai metanoliliuoksessa. Tuotteena voi muodostua myös m-fenyleenidiamiinin isomeereja, jotka erotetaan tislaamalla ja tuote kiteytetään.


title: M-Fenyleenidiamiini

text: m-Fenyleenidiamiinia käytetään teollisuudessa erityisesti ruskeiden atsoväriaineiden valmistukseen. Suurin ja nopeimmin kasvava käyttö on kuitenkin polymeeriteollisuudessa. m-Fenyleenidiamiinista valmistetaan polyuretaanimuoveja ja polyamideja esimerkiksi hyvin palonkestävää aramidikuituihin kuuluvaa tuotetta saadaan m-fenyleenidiamiinin ja isoftaloyylikloridin välisellä reaktiolla. Yhdisteen käyttäminen epoksihartsien valmistuksessa lisää niiden kestävyysominaisuuksia korkeissa lämpötiloissa ja kemikaalinsietokykyä. Ainetta voidaan käyttää myös apuna vulkanoinnissa, valokuvien kehityksessä ja laboratoriokemikaalina.


title: M-Fenyleenidiamiini

text: m-Fenyleenidiamiini on ärsyttävä ja myrkyllinen aine. Se voi aiheuttaa huonovointisuutta ja syanoosista johtuvaa ihon ja kynsien sinistymistä. Yhdisteen ei ole todettu olevan syöpää aiheuttava, mutta sen on todettu aiheuttavan mutaatioita bakteereille.


title: Dara

text: Dara voi tarkoittaa seuraavia:


title: Alex Gibney

text: Alex Gibney on yhdysvaltalainen dokumenttielokuvaohjaaja ja tuottaja.


title: Alex Gibney

text: Hänen ohjauksiaan ovat muun maussa "" (Oscar-ehdokkaana dokumenttielokuvien sarjassa v. 2005), "The Human Behavior Experiments" (2006), "Jimi Hendrix and the Blues" (2001), "Taxi to the Dark Side" (vuoden 2007 dokumenttielokuva -Oscarin voittaja; myös osa Yleisradion Dokumenttiprojektin kolmasulottuvuus.fi-ohjelmistoa), "Casino Jack and the United States of Money" (2010) ja WikiLeaksin perustajasta Julian Assangesta kertova "We Steal Secrets: The Story of WikiLeaks" (2013).


title: Alex Gibney

text: Gibney on indie-tuotantoyhtiön Jigsaw Productionsin johtaja. Hän on saanut Yale Film Studiesin palkinnon panoksestaan elokuvakulttuurille. Utne Reader -lehti sijoitti Gibneyn "25 Visionaries Who Are Changing Your World" -listalle vuonna 2010.


title: Alex Gibney

text: Gibney kirjoittaa myös Huffington Postiin.


title: Alvaro Pardo

text: Alvaro Pardo on suomalainen elokuvaohjaaja, leikkaaja ja käsikirjoittaja. Hänen ohjauksensa Kiinalainen pähkinämies ja Kierrätyksen kuninkaat ovat osa Yleisradion Dokumenttiprojektin kolmasulottuvuus.fi-ohjelmistoa.


Alvaro Pardo


title: Amitabh Chakraborty

text: Amitabh Chakraborty oli intialainen mediavaikuttaja ja elokuvaohjaaja. Hänen ohjauksensa Bishar Blues on osa Yleisradion Dokumenttiprojektin kolmasulottuvuus.fi-ohjelmistoa.


title: Benjamin Oroza

text: Benjamin Oroza on suomalainen dokumenttiohjaaja, tuottaja ja muusikko.


title: Naisten valheet

text: Naisten valheet () on Ljudmila Ulitskajan kaunokirjallinen teos, joka on ilmestynyt 2002. Sen on suomentanut Arja Pikkupeura ja julkaisut suomeksi 2011 Siltala.


title: Naisten valheet

text: Teos koostuu kahdeksasta erillisestä luvusta, joita yhdistävät teemat kekseliäisyys, luovuus tai mytomania, analyysi ihmisen mielikuvituksen toiminnan käynnistäjästä. Ulitskaja myös käsittelee niitä mekanismeja, jotka ovat hänen oman työnsä taustalla. Ulitskaja on kertonut haastattelussa, että kirjan metafora on neotenia, joka ihmisestä puhuttaessa tarkoittaa lapsenomaista käytöstä, mutta on alkujaan biologinen termi. Hän vertaa ihmistä toukkaan, joka ei aikuistu mutta voi esimerkiksi lisääntyä. Ihmistoukka luulee olevansa aikuinen, haluaa vain kuluttaa, elää, syödä, ostaa, katsoa.


title: Naisten valheet

text: Ulitskaja tutkii teoksessaan myytin mekanismia ja valehtelun sairaalloisuutta, mutta toteaa itse että ”tämä valheesta kertova kirja on totuudenmukaisempi kuin yksikään muu kirjoittamani kirja”. Tutkimuksellisuudestaan huolimatta teos on selvästi kaunokirjallinen romaani, perinteistä realistista kerrontaa.


title: Naisten valheet

text: Tarinoiden tapahtumaympäristö on Moskova lähiseutuineen, ajankohta 1980-luvulta 1990-luvulle. Päähenkilöksi nousee kuuntelija Ženja, joka päätyy Sveitsiin tekemään dokumenttia venäläisistä prostituoiduista. Teoksessa teemana on myös Venäjän kansallisuuksien moninaisuus, joiden yläpolella Ulitskaja nostaa oman juutalaisuutensa, ottamatta itse siihen kantaa.


title: Naisten valheet

text: "Helsingin sanomissa" kriitikko, dosentti Tomi Huttunen piti Arja Pikkupeuran suomennosta erinomaisena.


title: Bettina Haasen

text: Bettina Haasen on saksalainen dokumenttielokuvaohjaaja ja tuottaja.


title: Bettina Haasen

text: Hänen ohjauksensa "Hääseremonia" ("A Love Apart") on osa Yleisradion Dokumenttiprojektin kolmasulottuvuus.fi-ohjelmistoa).


Bettina Haasen


title: Christopher Sutton

text: Christopher ”Chris” Sutton (s. 10. syyskuuta 1984 Caringbah, Uusi Etelä-Wales) on australialainen maantiepyöräilijä, joka on kilpaillut myös ratapyöräilyssä.


title: Christopher Sutton

text: Sutton aloitti ammattilaisuransa Cofidis-tallissa 2006−2007. Seuraavat kaksi vuotta hän ajoi Garmin-Chipotle-joukkueessa. Kaudesta 2010 lähtien hän on edustanut Team Skyta. Hän voitti Kuurne−Bryssel−Kuurne-kilpailun 2011. Samana vuonna hän voitti Espanjan ympäriajossa 2. etapin.


title: Christopher Sutton

text: Lähde: Cycling Archives


title: Karhulan Veikot

text: Karhulan Veikot on kotkalainen urheiluseura. Seuran nimi oli vuoteen 1955 asti Kymin Veikot. Joukkuelajeista seuran lajivalikoimaan kuuluu nykyisin lentopallo ja koripallo.


title: Karhulan Veikot

text: Seura perustettiin nimellä Kymin Veikot Kymin kunnassa vuonna 1908 alun perin Kymin työväenyhdistyksen alaosastoksi. Alkuaikojen lajivalikoimaan kuuluivat voimistelu, paini, hiihto ja yleisurheilu. Suomen sisällissodan jälkeen SVUL erotti Veikot, kuten kaikki muutkin työläisurheiluseurat jäsenyydestään ja seura liittyi Työväen Urheiluliittoon 1919.


title: Karhulan Veikot

text: Seuran tunnetuimpia urheilijoita 1920-luvulla oli keskimatkojen juoksija Eino Purje, joka voitti ensimmäisissä työläisolympialaisissa Frankfurt am Mainissa vuonna 1925 kolme kultamitalia 800:n, 1 500:n ja 3 000 metrin juoksussa sekä pronssia 1 500 metrin juoksussa Amsterdamin kesäolympialaisissa vuonna 1928. Työläisolympialaisissa 1925 myös toinen Veikkojen urheilija, Kalervo Kotivalo, voitti kolme kultamitalia kuulantyönnössä, kiventyönnössä ja viisiottelussa.


title: Karhulan Veikot

text: Seurassa aloitettiin nyrkkeilytoiminta vuonna 1924 ja seuraavina vuosikymmeninä laji oli seuran merkittävimpiä. Pesäpallo tuli lajivalikoimaan vuonna 1928, jolloin perustettiin pallojaosto. Wienin työläisolympialaisissa vuonna 1931 nyrkkeilijä Vilho Urhonen voitti kultamitalin ja samoissa kisoissa voitti kultaa myös Tauno Guseff 800 metrin juoksussa. Urhonen voitti lisäksi pronssia Antwerpenin työläisolympialaisissa 1937. Seuraan perustettiin moottorijaosto vuonna 1938, mikä oli harvinaista TUL:n seuroissa. Kymin Veikot oli 1930-luvun lopussa TUL:n jäsenmäärältään suurin seura, jäseniä oli silloin yli 800.


title: Karhulan Veikot

text: Toisen maailmansodan jälkeen Kymin Veikot järjesti Suomen ensimmäiset TUL:n ja SVUL:n yhteiset hiihtomestaruuskilpailut vuonna 1945 ja seura oli myös mukana järjestämässä vuoden 1949 Kalevan kisoja. Uusina lajeina tulivat mukaan koripallo 1949 ja lentopallo 1953.


title: Karhulan Veikot

text: Seuran tärkeä toimipaikka, Rauhalassa sijainnut Kymin työväentalo, tuhoutui tulipalossa vuonna 1955, jonka yhteydessä seuran omaisuus, palkintokokoelmat ja arkisto tuhoutuivat lähes täysin. Samana vuonna seura muutti nimensä Karhulan Veikoiksi Kymin kunnasta erotetun Karhulan kauppalan mukaan. Nyrkkeilyharrastus hiipui 1950-luvulle tultaessa ja päättyi työväentalon paloon. Suunnistus tuli mukaan lajivalikoimaan vuonna 1971. Seura aloitti bingotoiminnan Karhulan keskustassa vuonna 1977 ja avasi kahvion Karhulan uimahallissa 1978. Karhuntalja-hiihdot Äijänvuoren maastossa seura järjesti ensimmäisen kerran vuonna 1979 ja tapahtumasta on kehittynyt merkittävä talviurheilutapahtuma Kymenlaaksossa.


title: Karhulan Veikot

text: Lentopallossa Karhulan Veikot nousi merkittäväksi seuraksi 1970-luvun puolivälissä. Naisten lentopallossa "Veikottaret" voitti ensimmäisen Suomen mestaruuden vuonna 1975 ja voitti sittemmin yhteensä viisi Suomen mestaruutta sekä osallistui Eurooppa Cupiin. Joukkue putosi SM-sarjasta 1990, mutta palasi pääsarjatasolle vielä yhdeksi kaudeksi 1995.


title: Karhulan Veikot

text: Miesten lentopallossa seura nousi SM-sarjaan vuonna 1975 Karhulan Ratekon tilalle, joka oli lopettanut toimintansa ja jonka pelaajista suuri osa siirtyi edustamaan Karhulan Veikkoja. Seura sijoittui parhaimmillaan neljänneksi SM-sarjassa.


title: Karhulan Veikot

text: Miesten koripallossa Karhulan Veikot nousi vuonna 1985 II-divisioonaan ja vuonna 1987 I-divisioonaan, jossa se pelasi vielä 1990-luvun alkupuolella. Vuosikymmenen loppupuolella seura aloitti yhteistyön Peli-Karhujen kanssa, jonne koottiin miesten edustuskoripallo. Kaudella 2010–2011 miesten edustusjoukkue pelaa kolmanneksi korkeimmalla sarjatasolla II-divisioonassa.


title: Karhulan Veikot

text: Naisten lentopallo:


title: Matinlompolo

text: Matinlompolo on kylä Pellon kunnassa. Kylä sijaitsee samannimisen järven ympärillä 20 km Pellon kuntakeskuksesta itäänpäin. Matinlompolo on yksi Pellon kunnan järvikylistä. Kylän historiaa on selvittänyt Matinlompolon sukuseura.


title: Matinlompolo

text: Pello : Väylä-yhtiöt : Lankojärvi-Matinlompolon kyläyhdistys, 2008. ISBN 978-952-5271-90-4.


title: A-ryhmä

text: A-ryhmä, eli 1-ryhmä on FIAn autoiluluokka. A-ryhmän kisoissa ajetaan sarjavalmisteisilla autoilla, joita valmistetaan yhden vuoden aikana vähintään 2 500 kappaletta ja lisäksi auton perusmallia pitää olla valmistettu vähintään 25 000 kappaletta (esim. Subaru Impreza WRX STi:tä 2 500 kpl ja koko Subaru Impreza -mallistoa 25 000 kpl). Vuoteen 1991 asti luokittelumäärä oli 5 000 kappaletta. Evolution-malleissa tämä luokitteluraja oli kuitenkin vain 500 kappaletta.


title: A-ryhmä

text: A-ryhmään kuuluu 3 alaryhmää, jotka ovat yli 2,5 litran, 1,6–2,5 litran ja alle 1,6 litran moottoreilla varustetut autot. Autojen renkaiden leveys oli riippuvainen moottorin iskutilavuudesta.


title: True Kings of Norway

text: True Kings of Norway on viiden norjalaisen black metal -yhtyeen Emperorin, Immortalin, Dimmu Borgirin, Ancientin ja Arcturusin kokoelma-albumi, jolle on koottu jokaisen yhtyeen varhaisilla 7"-singleillä.


title: True Kings of Norway

text: Emperor


title: True Kings of Norway

text: Immortal


title: True Kings of Norway

text: Dimmu Borgir


title: True Kings of Norway

text: Ancient


title: True Kings of Norway

text: Arcturus


title: Teemu Hirvilammi

text: Teemu Hirvilammi (15. marraskuuta 1955 Helsinki – 6. maaliskuuta 2015 Helsinki) oli suomalainen runoilija.


title: Teemu Hirvilammi

text: Hirvilammi debytoi runoilijana vuonna 1977 omakustanteisella teoksellaan "Aika tallaa torakat". Hänen ensimmäinen kustannettu runokokoelmansa "Niille jotka dallaa sateessa" ilmestyi vuonna 1981 WSOY:n kustantamana. Hänen viimeiseksi teoksekseen jäi vuonna 2008 ilmestynyt "Vulkaaniset vuodet". Hirvilammilta ilmestyi yhteensä 14 teosta.


title: Tilinumero

text: Tilinumero on koodi, joka identifioi pankkitilin.


title: Tilinumero

text: Suomessa oli vuoteen 2010 asti käytössä kansallinen BBAN-tilinumerojärjestelmä. Kansainvälinen IBAN-tilinumerojärjestelmä on korvannut kansalliset tilinumerot. Suomalaiset BBAN-tilinumerot on mahdollista muuntaa IBAN-tilinumeroiksi sopivalla laskurilla, sillä IBAN-numero muodostetaan BBAN-numeron pohjalta.


title: Tilinumero

text: Suomalaisen BBAN-tilinumeron rakenne on seuraava:


title: Tilinumero

text: Tilinumeron ensimmäiset 1–3 numeroa tarkoittavat pankkia tai pankkiryhmää seuraavasti:Tämän jäljessä ennen väliviivaa olevat numerot tarkoittavat pankin konttoria.


title: Tilinumero

text: Väliviivan jäljessä on asiakaskohtainen tilinumero. Esimerkiksi lainat alkavat yleensä omalla numerosarjallaan.


title: Tilinumero

text: Tilinumeron viimeinen merkki on Luhnin algoritmilla muodostettu tarkistusmerkki.


title: Uimahypyt kesäolympialaisissa 1952 – miesten 3 metrin ponnahduslauta

text: Miesten 3 metrin ponnahduslauta kilpailuun Helsingin olympiakisoissa osallistui 36 uimahyppääjää 20 eri maasta. Kilpailu suoritettiin kahdessa vaiheessa. Alkukilpailun kahdeksan parasta jatkoi loppukilpailuun. Kilpailu käytiin 27.-28. heinäkuuta


title: Shahbaz Bhatti

text: Shahbaz Bhatti (9. syyskuuta 1968 Lahore, Punjab – 2. maaliskuuta 2011 Islamabad) oli pakistanilainen poliitikko. Hänen puolueensa oli Pakistanin kansanpuolue, jonka jäseneksi hän liittyi vuonna 2002.


title: Shahbaz Bhatti

text: Bhatti toimi marraskuusta 2008 alkaen maansa vähemmistöministerinä, kunnes kuoli maaliskuussa 2011 salamurhan uhrina. Murhan järjestäjäksi ilmoittautui Pakistanin Taliban-liike. Bhatti, joka oli uskonnoltaan roomalaiskatolilainen, ja näin hallituksen ainoa kristitty ministeri, oli vaatinut pitkään muutoksia Pakistanin jumalanpilkkalakiin, jonka mukaan islamin tai profeetta Muhammadin pilkkaamisesta voidaan tuomita kuolemaan. Aiemmin samana vuonna oli murhattu samaa lakia arvostellut Punjabin maakunnan kuvernööri Salmaan Taseer. Ennen ministeriyttään Bhatti oli aloittanut aiemmin vuonna 2008 maansa parlamentin, Majlis-e-Shooran, alahuoneen jäsenenä.


title: Shahbaz Bhatti

text: Bhatti oli perustamassa vuonna 1985 ihmisoikeusjärjestö APMAa (All Pakistan Minorities Alliance), jonka tavoitteena on valvoa ja suojella Pakistanin uskonnollisten vähemmistöjen oikeuksia. Hän toimi APMAn, kuten myös CLF-järjestön (Christian Liberation Front), johdossa. Bhatti palkittiin ihmisoikeustyöstään muun muassa Yhdysvaltain kansainvälisen uskonnollisen vapauden komission (USCIRF) mitalilla vuonna 2009.


title: John H. Hodgson

text: John H. Hodgson (24. syyskuuta 1913 Toronto − 8. tammikuuta 2011 Ottawa) oli kanadalainen historioitsija.


title: John H. Hodgson

text: Hodgson oli instituutin johtaja Syracuse Universityssä New Yorkissa. Hän oli spesialisti Venäjän kommunismitutkimuksessa, ja tutki varsinkin Pohjoismaiden kommunismia. Hänen kirjansa "Communism in Finland" lasketaan yhdeksi paremmiksi teoiksi Pohjolan poliittisesta historiasta. Hän on myös kirjoittanut teoksen Otto Ville Kuusisesta.


title: Anders Østergaard

text: Anders Østergaard on tanskalainen dokumenttielokuvaohjaaja ja käsikirjoittaja. Østergaardin elokuva "Burma VJ" ("Burma VJ - Reporting From a Closed City") on osa Yleisradion Dokumenttiprojektin kolmasulottuvuus.fi-ohjelmistoa.


title: Christian Frei

text: Christian Frei (s. 1959) on sveitsiläinen elokuvaohjaaja. Hänen tunnetuimmat elokuvansa ovat "Sotakuvaaja" ("War Photographer", 2001) ja "The Giant Buddhas" (2005).


title: Christian Frei

text: "Sotakuvaaja" on osa Yleisradion Dokumenttiprojektin kolmasulottuvuus.fi-ohjelmistoa sekä myös Docventuresin ohjelmistoa.


title: Suomenlahden merivartiosto

text: Suomenlahden merivartiosto on yksi Sisäasiainministeriön alaisen Rajavartiolaitoksen yhdeksästä hallintoyksiköstä ja sen toinen merivartiosto Länsi-Suomen merivartioston lisäksi. Merivartiosto vastaa rajavalvonnasta, rajatarkastuksista sekä meripelastuspalvelusta Uudenmaan ja Kymenlaakson maakuntien alueella sekä niiden edustan talousvyöhykkeellä.


title: Suomenlahden merivartiosto

text: Suomenlahden merivartioston tukikohta sijaisee Suomenlinnassa ja esikunta Katajanokalla Helsingissä. Vartiostolla on vuoden 2013 tietojen mukaan kahdeksan merivartioasemaa ja kaksi merivartiolaivaa, Tavi ja Merikarhu. Merivartioasemilla on käytössään 26 vartiovenettä, 2 ilmatyynyalusta ja 4 kelirikkokulkuneuvoa. Merivartiostoon kuuluu myös Helsingin rajatarkastusosasto, joka vastaa rajavalvonnasta Helsingin lentoasemilla matkustajaliikenteessä, sekä rikostorjuntayksikkö, jonka vastuualueena on rikosten torjunta ja tutkinta.


title: Suomenlahden merivartiosto

text:
Vartioston komentajana toimii 1.1.2015 lukien kommodori Tom Hanen.
Vuosina 2012-2014 komentajana toimi kommodori Markku Hassinen. Lisäksi vartiostolla on apulaiskomentaja.


title: Yhdystie 2111

text: Yhdystie 2111 on yhdystie, joka alkaa Euran Luvalahdesta, Seututien 204 risteyksestä ja päättyy Kepolaan, eli Köyliön keskustaan. Tie on noin 6 kilometriä pitkä.


title: Yhdystie 2111

text: Tie saa alkunsa Seututien 204 risteyksestä, sieltä alettuaan tie ensin kulkee metsiä halkoen ja kiertää Hallavaaran jätekeskuksen sen eteläpuolelta. Sen jälkeen tie etenee muutaman kilometrin, kunnes se saapuu Köyliöön, jossa se päättyy Yhdystie 2140:n risteykseen.


title: Ljusnarsbergin kunta

text: Ljusnarsbergin kunta () on Örebron läänissä sijaitseva Ruotsin kunta. Maakuntajaossa se kuuluu Västmanlandiin. Kunnan keskustaajama on Kopparberg.


title: Ljusnarsbergin kunta

text: Kunnan maapinta-ala on 575,54 neliökilometriä (1.1.2016) ja asukasluku 4 928 henkeä (31.12.2015).


title: Ljusnarsbergin kunta

text: Kunta sijaitsee Bergslagenin alueella. Sen halki kulkevat maantiet 50 ja 63 sekä rautatiet Frövi–Ludvika ja Ställdalen-Kil. Pohjoisena rajanaapurina on Ludvika ja koillisessa Smedjebackenin kunta, molemmat Taalainmaalla. Eteläpuolella sijaitsee Lindesberg ja lännessä Hälleforsin kunta.


title: Ljusnarsbergin kunta

text: Kunta sijaitsee Arbogajoen yläjuoksulla. Maasto on Bergslagenin tyypillisesti kumpuilevaa. Kunnan korkein piste on Älvhöjden koillisessa, 431 metriä merenpinnan yläpuolella. Pitäjä on kehittynyt kaivostoiminnan ympärille.


title: Ljusnarsbergin kunta

text: Ljusnarsbergin kunta on väkiluvultaan Örebron läänin pienin: vuoden 2011 lopussa siellä oli 4870 asukasta.


title: Ljusnarsbergin kunta

text: Vuonna 2007 kunnassa oli 5,97 km² peltoa, joten saman ajankohdan maapinta-alaan vertaamalla saadaan peltojen osuudeksi 1,0 prosenttia kunnan maapinta-alasta.


title: Ljusnarsbergin kunta

text: Ljusnarsbergin maalaiskuntaan perustettiin vuonna 1887 Nya Kopparbergin taajaväkinen yhdyskunta. Vuonna 1908 se erotettiin Kopparbergin kauppalaksi. Vuonna 1962 Kopparbergin kauppala ja maalaiskunta yhdistettiin Ljusnarsbergin kauppalaksi. Vuonna 1971 kauppala muutettiin nykyiseksi Ljusnarsbergin kunnaksi ilman rajamuutoksia.


title: Ljusnarsbergin kunta

text: Nykyinen vaakuna on entisen Ljusnarsbergin maalaiskunnan vaakuna. Myös Kopparbergin kauppalalla oli oma vaakuna.


title: Ljusnarsbergin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 220 Suomessa syntynyttä, mikä vastasi 4,4 prosenttia kunnan väestöstä.


title: Ljusnarsbergin kunta

text: Vielä vanhempien vuoden 1984 lopun tietojen mukaan 7,3 prosenttia kunnan asukkaista oli ulkomailla syntyneitä. Tuolloin kunnassa asui 286 Suomessa syntynyttä, mikä vastasi 4,2 prosenttia kunnan väestöstä.


title: Ljusnarsbergin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 156 682 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 33 000 kruunua.


title: Ljusnarsbergin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Ljusnarsbergin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Ljusnarsbergin kunta

text: Kunnassa on 2 taajamaa, joiden osuus kunnan väestöstä vuoden 2010 lopussa oli 72,1 prosenttia. Taajamien ulkopuolella asui tuolloin 1 376 asukasta. Seuraavassa on lueteltu kunnan alueella sijaitsevat taajamat väkilukuineen:


title: Ljusnarsbergin kunta

text: Kunnan keskustaajama on lihavoitu.


title: Ljusnarsbergin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Ljusnarsbergin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Ljusnarsbergin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Ljusnarsbergin kunnanvaltuustossa vuodesta 1973 lähtien.


title: Ljusnarsbergin kunta

text: Vuodesta 2016 alkaen kunnassa on yksi piiri, Ljusnarsbergin piiri.


title: Ljusnarsbergin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Ljusnarsbergin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Cosima Spender

text: Cosima Spender on brittiläinen, Italiassa syntynyt elokuvaohjaaja ja -tuottaja. Hänen ohjaamansa "Malick Sidibé" ("Dolce Vita Africana", 2008) on osa Yleisradion Dokumenttiprojektin kolmasulottuvuus.fi-ohjelmistoa. Spender asuu Lontoossa aviomiehensä ja kahden lapsensa kanssa.


title: Kopparberg (Ljusnarsberg)

text: Kopparberg on Ljusnarsbergin kunnan keskustaajama Ruotsissa Örebron läänissä, Västmanlandin maakunnassa. Taajamaan kuuluvaksi lasketaan myös läheinen Bångbron alue.


title: Kopparberg (Ljusnarsberg)

text: Nimi Kopparberg (kuparivuori) juontaa juurensa alueen kuparilöytöihin 1600-luvulla; aikaisemmin alueesta käytettiin nimeä Lindesås finnmark. Vuonna 1634 nimeksi tuli ensin Nya Kopparberget (uusi kuparivuori) erotukseksi Falunin Stora Kopparbergetistä. Myöhemmin nimi lyhentyi nykyiseen muotoonsa.


title: Kopparberg (Ljusnarsberg)

text: Taajamassa sijaitsee Ljusnarsbergin kirkko.


title: Laurie Gwen Shapiro

text: Laurie Gwen Shapiro on yhdysvaltalainen kirjailija ja elokuvantekijä. Hänen yhteistyössä veljensä David Shapiron kanssa tekemänsä Kannibaalitarina (, 2001) on osa Yleisradion Dokumenttiprojektin kolmasulottuvuus.fi-ohjelmistoa.


title: Laurie Gwen Shapiro

text: Kannibaalitarina on palkittu monilla elokuvafestivaaleilla:


title: Roskisprinssi

text: Roskisprinssi on Tuija Lehtisen kirjoittama, Otavan vuonna 1991 julkaisema nuortenromaani. Kirjasta tehty Raimo O. Niemen ohjaama elokuva ilmestyi kesällä 2011. Kirja on myös käännetty ruotsiksi vuonna 2002 nimellä "Sopåkarprinsen", ruotsinnoksen kustansi "Idun"-kustantamo.


title: Roskisprinssi

text: Roskisprinssi kertoo nimeä Jed käyttävästä pojasta, joka jättää 17-vuotissyntymäpäivänään entisen elämänsä taakseen ja lähtee kokeilemaan siipiensä kantavuutta.


title: Tapio Pohtinen

text: Tapio ”Taape” Pohtinen on suomalainen entinen jääkiekkomaalivahti. Pohtinen pelasi aktiiviurallaan kasvattajaseurassaan Jokipojissa vuosina 1966–1986, joista yhden kauden SM-sarjassa sekä kolme kautta SM-liigassa. Peliuransa jälkeen Pohtinen on toiminut juniorivalmentajana. Pohtisen pelipaita jäädytettiin Joensuun jäähallissa 13. helmikuuta 2010.


title: Seututie 162

text: Seututie 162 on seututie Uudellamaalla. Se johtaa Mäntsälän Sääksjärveltä Pukkilan kautta Myrskylään. Seututie 162:n eri osuuksilla on useita eri tienimiä


title: Nykyaikainen viisiottelu kesäolympialaisissa 1996

text: Atlantan kesäolympialaisissa 1996 kilpailtiin nykyaikaisessa viisiottelussa yhdessä lajissa, miesten yksilökilpailussa. Olympialajina nykyaikainen viisiottelu oli muuttunut rajusti edellisistä Barcelonan kesäolympialaisista, sillä aikaisemmin kilpailtu joukkuekilpailu karsittiin pois olympiaohjelmasta ja miesten yksilökilpailu muutettiin yksipäiväiseksi.


title: Ida Ingemarsdotter

text: Ida Maria Erika Ingemarsdotter (s. 26. huhtikuuta 1985 Sveg) on ruotsalainen hiihtäjä. Hän edustaa seuratasolla Åsarna IK:ta.


title: Ida Ingemarsdotter

text: Ingemarsdotter osallistui olympialaisiin ensimmäistä kertaa vuonna 2010. Tuolloin hän kilpaili neljässä lajissa ja sai parhaan sijoituksensa viestistä, jossa Ruotsi oli viides. Ingemarsdotter voitti yhdessä Charlotte Kallan kanssa kultaa parisprintistä Oslon MM-kisoissa 2011. Samojen kisojen 4 × 5 kilometrin viestissä hän hiihti avausosuuden Ruotsin hopeajoukkueessa.


title: Ida Ingemarsdotter

text: Val di Fiemmen MM-kilpailuissa 2013 Ingemarsdotter saavutti hopeaa perinteisen hiihtotavan sprintissä. Myös parisprintistä Ingemarsdotter voitti hopeaa. Hänen parinaan hiihti Oslon tapaan Charlotte Kalla. Hän voitti hopeaa myös viestistä Ruotsin joukkueen kanssa. Sotšin olympialaisissa 2014 Ingemarsdotter hiihti avausosuuden Ruotsin olympiakultaa saavuttaneessa joukkueessa. Hän voitti samoissa kisoissa myös pronssia perinteisen parisprintissä. Vapaan hiihtotavan sprintissä hän oli viides. Falunin MM-kilpailuissa 2015 hän sai Stina Nilssonin kanssa hopeaa vapaan hiihtotavan parisprintissä ja oli perinteisen hiihtotavan sprintissä kahdestoista. Lahden MM-kilpailuissa 2017 hän sijoittui vapaan hiihtotavan sprintissä viidenneksi ja perinteisen parisprintissä neljänneksi. Pyeongchangin olympialaisissa 2018 hän oli perinteisen sprintissä kolmastoista..


title: Ida Ingemarsdotter

text: Ingemarsdotter on kilpaillut maailmancupissa vuodesta 2004 lähtien. Hän sijoittui toiseksi Düsseldorfin parisprintissä 2009 ja Canmoren sprintissä 2010 sekä kolmanneksi Roglan sprintissä 2011. Hän voitti sekä henkilökohtaisen että parisprintin Milanossa 2012. Samalla kaudella hän voitti Szklarska Poręban sprinttikilpailun. Kaudella 2012–2013 hän oli kolmas Quebecin sprintissä ja toinen Liberecin parisprintissä. Kaudella 2014–2015 hän voitti Otepään ja kaudella 2015–2016 Planican parisprintin. Kaudella 2016–2017 hän sijoittui toiseksi Toblachin parisprintissä. Kaudella 2017–2018 hän voitti Dresdenin parisprintin. Kaudella 2018–2019 hän oli kolmas Rukan perinteisen hiihtotavan sprintissä ja toinen Dresdenin parisprintissä.


title: Epsilon (albumi)

text: Epsilon on Dreamtalen viides studioalbumi, joka julkaistiin Suomessa 11. toukokuuta 2011 ja Japanissa 20. huhtikuuta 2011. Bändi järjesti kilpailun, jonka voittaja saisi oman suunnittelemansa kansitaiteen albumin kanteen. Yhtyeen kotisivuille pantiin pieniä pätkiä jokaisesta kappalesta ennen julkaisua.


title: Epsilon (albumi)

text: Kaikki kappaleet säveltänyt Rami Keränen sekä sanoittanut Erkki Seppänen, ellei toisin mainittu.


title: Nykyaikainen viisiottelu kesäolympialaisissa 1988

text: Soulin kesäolympialaisissa 1988 kilpailtiin nykyaikaisessa viisiottelussa kahdessa lajissa, miesten yksilö- ja joukkuekilpailussa. Unkari voitti molempien lajien kultamitalit.


title: Ostarikyttä

text: Ostarikyttä on vuonna 2009 ensi-iltaan tullut amerikkalainen komediaelokuva, jonka pääosassa on Kevin James. Elokuvan on ohjannut Steve Carr.


title: Ostarikyttä

text: Elokuva kertoo ostoskeskuksessa työskentelevästä vartijasta, Paul Blartista, joka asuu äitinsä ja tyttärensä kanssa. Eräänä perjantaina ostoskeskus ajautuu panttivankidraamaan, ja Paul Blart on valmis pelastamaan ihastuksensa Amyn, tyttärensä Mayan, sekä koko muun panttivangeiksi jääneen ostoskeskuksen henkilökunnan.


title: Brian Boyle

text: Brian Paul Boyle (s. 18. joulukuuta 1984 Hingham, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue New Jersey Devilsissä. Boyle teki 2014 kesällä kolmen vuoden sopimuksen Tampa Bay Lightningin kanssa. Hän on pelipaikaltaan keskushyökkääjä. Isokokoinen Boyle on alivoimien ja aloitusten erikoismies, ja osaa myös käyttää hyvin hyödykseen isoa kokoaan.


title: Brian Boyle

text: Boyle kävi lukion St. Sebastian's Schoolissa. Hänet valittiin vuoden 2003 lukiolaispelaajaksi. Los Angeles Kings varasi Boylen ensimmäisellä kierroksella 26. pelaajana . Hän kävi vuodet 2003–2007 Boston Collegea. Boyle jakoi kaudella 2004–2005 joukkueensa sisäisen maalipörssin voiton 19 osumallaan Patrick Eavesin kanssa. Hän voitti keväällä 2005 Hockey Eastin mestaruuden ja valittiin lopputurnauksen arvokkaimmaksi pelaajaksi.


title: Brian Boyle

text: Kaudella 2005–2006 Boyle oli tehoilla 22+30=52 Boston Collegen toiseksi paras pistemies Chris Collinsin jälkeen. He olivat koko Hockey Eastin pistepörssin kärkikaksikko. Boyle voitti sarjan syöttöpörssin ja maalipörssissä hän sijoittui kolmanneksi. Boyle oli myös Hockey Eastin jäähypörssin neljäs 90 minuutillaan. Hänet valittiin kauden päätteeksi sen ensimmäiseen tähdistökentälliseen. Kaudella 2006–2007 Boston Collegen kapteenina toiminut Boyle voitti tehoilla 19+34=53 koko Hockey Eastin piste- ja syöttöpörssin sekä jakoi maalipörssin viidennen sijan kolmen muun pelaajan kanssa. Hän voitti keväällä 2007 sarjan mestaruuden, valittiin ensimmäiseen tähdistökentälliseen sekä NCAA:n lopputurnauksen tähdistökentälliseen. Boyle voitti myös Hockey Eastin jäähypörssin 104 minuutillaan. Keväällä 2007 hän pelasi myös Kingsin farmijoukkue Manchester Monarchsissa, AHL:ssä. Boyle pelasi siellä kaksi runkosarjaottelua ilman tehopisteitä sekä 16 playoff-ottelua tehoin 3+5=8.


title: Brian Boyle

text: Boyle siirtyi kaudeksi 2007–2008 Los Angeles Kingsin organisaatioon. Hän pelasi lähes koko kauden Manchester Monarchissa, jossa Boyle oli tehoilla 31+31=62 joukkueen paras maalintekijä ja toiseksi paras pistemies Teddy Purcellin jälkeen. Hän sijoittui AHL:n maalipörssissä kymmenenneksi. Boyle valittiin kauden päätteeksi liigan tulokkaiden tähdistökentälliseen. Hän pelasi kauden aikana myös kahdeksan NHL-ottelua Kingsissä tehoin 4+1=5. Boyle teki NHL-debyyttinsä 2. helmikuuta 2008 ottelussa New Jersey Devilsiä vastaan. Hän teki samassa ottelussa myös NHL-uransa avausmaalin. Boyle teki neljässä ensimmäisessä NHL-ottelussaan kolme maalia. Tulokaskaudellaan 2008–2009 hän pelasi 28 NHL-ottelua tehoin 4+1=5.


title: Brian Boyle

text: Boyle kaupattiin yhteydessä New York Rangersiin vaihdossa kolmannen kierroksen varausvuoroon . Hän pelasi kauden 2009–2010 kokonaan Rangersissa ja teki ensimmäisellä kokonaisella NHL-kaudellaan 71 runkosarjaottelussa tehot 4+2=6. Kaudella 2010–2011 Boyle teki läpimurtonsa NHL:ssä tekemällä henkilökohtaisen yhden kauden piste-ennätyksensä tehoilla 21+14=35.


title: Brian Boyle

text: Boyle siirtyi heinäkuussa 2014 Tampa Bay Lightningiin kolmen vuoden sopimuksella, jonka kokonaisarvo on 6 miljoonaa dollaria.


title: Brian Boyle

text: Boyle on perheensä kolmestatoista lapsesta seitsemänneksi vanhin. Hän ei ole sukua entiselle puolustajalle Dan Boylelle.


title: Glykogenolyysi

text: Glykogenolyysi on hiilihydraattien aineenvaihdunnan tapahtuma, jossa kehon soluihin varastoitunut glykogeeni pilkkoutuu glukoosi-1-fosfaatiksi. Ihmisillä ja monilla muilla eliöillä glykogenolyysi tapahtuu lähinnä maksan ja luurankolihasten solujen solulimassa sillä vain näissä kudoksissa glykogeeniä on merkittävästi. Glykogenolyysi ei tarkoita ravinnon (kuten lihan) mukana tulleen glykogeenin pilkkoutumista.


title: Glykogenolyysi

text: Glukogenolyysissä pyrkimyksenä on saada maksa vapauttamaan glukoosia verensokeriksi muiden kehon solujen käyttöön. Tapahtuma kohottaa verensokeria perustasoa suuremmaksi hetkellisesti tai ylläpitää sitä suunnilleen samana jos se on vaarassa laskea. Tämän ohella tapahtuma voi, erityisesti lihassolujen kohdalla, lisätä vain solujen omaa energiansaantia glykogeenivarastoistaan ilman että ne ruokkivat muita soluja verensokeria kohottamalla.


title: Glykogenolyysi

text: Glykogenolyysiä lisäävät lähinnä glukagoni ja epinefriini, vaikka muitakin vähemmän keskeisiä tekijöitäkin on. Glukagoni ja epinefriini erittyvät verenkiertoon, kiertävät siellä ja sitoutuvat lopulta omiin reseptoreihinsa vaikuttamiensa solujen pinnoilla.


title: Glykogenolyysi

text: Glukagoni saa aikaan glykogenolyysin lähinnä vain maksassa. Maksa ylläpitää glukagonin vaikutuksesta verensokeria esimerkiksi ruokailuiden välissä tai paastossa. Epinefriini taas saa glykogenolyysin aikaan maksassa ja luurankolihaksissa. Epinefriini kohottaa verensokeria sen perustasoa korkeammalle akuutin stressireaktion aikana, jonka on laukaissut vaikkapa liikunta tai pelästyminen. Stressin aikana keho valmistautuu ennakoivasti suuriin fyysisiin suorituksiin, jonka vuoksi verensokerikin kohoaa normaalia enemmän koska sitä ennakoidaan kuluvan hetken kuluttua enemmän.


title: Glykogenolyysi

text: Glykogeeni sisältää glukoosiketjuja joissa glukoosit ovat toisissaan perättäin kiinni anomeerisin α1→4 -sidoksin. Glykogeenifosforylaasi-entsyymi irrottaa näiden glukoosiketjujen päissä olevia glukooseja järjestyksessä ketjun siten lyhentyessä glukoosi kerrallaan. Entsyymi liittää fosforylyyttisesti fosfaatin α1→4 -sidoksessa olevan glukoosin ei-pelkistävään päähän (hiileen numero 1), jolloin ketjun pään glukoosi irtoaa glukoosi-1-fosfaattina. Reaktio on reversibeeli tasapainoreaktio, mutta solun fosfaattimolekyylien suuren pitoisuuden vuoksi se etenee käytännössä hajoamistuotteiden suuntaan kuten alla:


title: Glykogenolyysi

text: Fosfoglukomutaasilla glukoosi-1-fosfaatti muuntuu glukoosi-6-fosfaatiksi fosfaattiryhmän reversibeelissä siirtoreaktiossa hiilestä 1 hiileen 6:


title: Glykogenolyysi

text: Glukoosi-6-fosfaatit menevät sitten yleensä glykolyysiin. Maksan kohdalla ne voivat muuntua myös glukoosiksi glukoosi-6-fosfataasilla. Glukoosi päätyy verensokeriksi. Luurankolihassoluissa (ja rasvasoluissa) ei ole glukoosi-6-fosfataasia, joten nämä eivät vapauta glukoosia vereen.


title: Glykogenolyysi

text: Glykogeeni sisältää haaroja, jotka koostuvat α1→6 -sidoksista. Glykogeenifosforylaasi jatkaa α1→4 -sidosten pilkkomista glukoosi kerrallaan kunnes se saapuu kohtaan, jossa on α1→6 -haara, jota se ei voi pilkkoa. Suorassa ketjussa pilkkoutuminen pysähtyy kolmen glukoosin päähän haarautuneest glukoosista ja haaraumassa neljän glukoosin päähän haarakohdasta.


title: Glykogenolyysi

text: Haaroituksenpurku-entsyymi (EC 3.2.1.33, eng. "debranching enzyme") käsittelee haarakohdan. Se siirtää ensin α1→6 -sidoksella kiinni olevasta glukoosista kolmen glukoosin ketjun α1→4 -sidoksella toisen ketjun päähän. Haaraumassa on nyt vain yksi glukoosi ja siitä eteenpäin suoraan etenevässä α1→4 -ketjussa on 6.


title: Glykogenolyysi

text: Sitten haaroituksenpurku-entsyymi poistaa haaran glukoosin pelkkänä glukoosina hydrolyyttisesti (ei fosforylyyttisesti). Heksokinaasi muuntaa tämän glukoosin glukoosi-6-fosfaatiksi, joka menee sitten yleensä glykolyysiin. Jäljelle jääneen suoran ketjun pilkkoo glykogeenifosforylaasi kuten ylemmässä osiossa on kuvailtu.


title: Vincas Mickevičius-Kapsukas

text: Vincas Mickevičius-Kapsukas (7. huhtikuuta 1880, Būdviečiai, Vilkaviškisin kunnallispiiri - 17. helmikuuta 1935, Moskova) oli liettualainen poliitikko ja kommunisti. Hän oli Liettuan kommunistisen puolueen perustajia ja Liettuan neuvostotasavallan johtaja.